Gardentasun, Berrikuntza eta Hizkuntza Politikako Alorrak Udal-administrazioa modernizatzearen aldeko apustua egingo du, kontratazio publikoari eta sm\nAlorreko buru eta zinegotzi ordezkaria Aritz Romeo da; alorrak 7,5 milioi inguruko aurrekontua du eta 60 bat langile\nKudeaketa publikoak eta administrazio-zuzenbideak gardentasun, kontratazio publiko estrategiko eta berrikuntza teknologikoaz bezainbatean dituen erronkei aurre egitea eta udal-administrazioa modernizatzea. Horra Gardentasun, Berrikuntza eta Hizkuntza Politikako Alor berriaren helburu nagusia. Alorra aurreko astean abiatu zen, Iruñeko Udaleko kudeaketa-alorren berrantolaketa egin ondoren.\nGardentasun, Berrikuntza eta Hizkuntza Politikako zinegotzi ordezkari Aritz Romeok eta Alorreko zuzendari Arturo Ferrerrek prentsaurrekoan azaldu dituzte Udalaren lehentasunezko helburu eta proiektuak, Udal Antolaketari buruzko Dekretua onetsi ondoren Alorrak bere gain hartutako eskumenen barruan. Alorrak zuzendaritza eta idazkaritza teknikoa partekatzen ditu Alkatetzarekin, eta bere gain hartu ditu honako hauekin lotutako udal-zerbitzuak eta gaiak: gardentasuna, berrikuntza (administrazio elektronikoa eta ANIMSA), Smart City estrategia, sektore publiko instituzionalaren politika orokorra (erakunde autonomoak, sozietate publikoak, Udalaren fundazioak), kontratazio publikoari buruzko politika orokorra, Udalaren zerbitzu juridikoak eta administrazio orokorra (Herritarrendako Arreta Zerbitzua -barne hartuta 010 zerbitzuak ematen duen telefono bidezko arreta, arreta telematikoa eta aurrez aurrezko arreta Herritarrendako Arreta Bulegoan-, errolda, erregistroak, izatezko bikoteen erregistroa, ezkontza zibilak, Udal Agiritegia...).\n2017rako, 7,5 milioi euro inguruko aurrekontua du Alorrak, eta 60 bat langile daude plantilla organikoan. 2015eko irailaz geroztik Gobernu Gardeneko Alorrak kudeatzen zituen edukien parte bat hartu ditu bere gain, eta, beraz, jarraipena emanen die udal-gobernuak harrezkero garatzen ari den proiektu zein politikei. Kudeaketa horri gehitu behar zaio Hizkuntza Politikaren esparrua, zeinaren eginkizunak eta helburuak zehaztasunez aurkeztuko baitira datozen egunetan.\nAlor berriaren helburu orokorrak\nHizkuntza Politikari dagokiona kenduta, Alorraren hiru jardun-ardatzak gardentasuna, kontratazio publiko estrategikoa eta berrikuntza eta smart citya dira. Lehen ardatzean, helburu orokorra izanen da gardentasuna eta informazio publikoaren eskuragarritasuna sustatzea. Horretarako, beharrezkoa izanen da informazioaren kudeaketa koordinatzea eta gainbegiratzea zenbait esparrutan, hala nola Udalaren intranetaren egituran, webgunean eta egoitza elektronikoan. Azken finean, gobernu irekian eta gardentasunaren sustapenean oinarritutako kudeaketa publikoa, oinarrizko betekizuna herritarrek udal kudeaketa hori kontrolatu dezaten.\nKontratazio publikoaz bezainbatean, xedea da Europa 2020 Estrategiaren helburuak erdiestea, zeina oinarrituta baitago garapen berritzaile, sozialki integratzaile eta ingurumenari dagokionez jasangarri batean. Helburua izanen da Kontratazio Publiko Estrategikoa delakoa ezartzea, hau da, Iruñeko Udalaren kontratazioa erosketa publiko arduratsua izan dadila, erosketa publiko berde, erosketa publiko berritzaile eta erosketa publiko sozialaz osatua.\nAzkenik, Alorrak zein Udalak hiri konektatu baten aldeko apustua egiten dute, berrikuntzan eta teknologia berrietan oinarritua, hiri-sistemak hobeki osatu eta energia-eraginkortasun handiagoa, mugikortasun jasangarria eta tokiko gobernantza ireki eta demokratikoa lortze aldera. Horretarako, ezinbestekoa da Smart City estrategia bat abian jartzea, 2030. urtea jomuga hartuta. Honako hauek dira berrikuntza-ardatz horren helburuak: hobekuntzak agintzea eta baimentzea administrazio elektronikoan nahiz Udalaren eta ANIMSAren arteko harremanetan; aplikazio informatiko berriak abiaraztea, herritarrekiko harremanak hobetze aldera; Smart City estrategia koordinatu eta garatzea, berrikuntza teknologiko aplikatuarentzat, Udaleko gainerako alorrekin batera, betiere lankidetza sustatuz Nafarroako Unibertsitate Publikoko SmartCities Institutuarekin, bestelako unibertsitate-zentroekin, erakunde publikoekin eta sektoreko enpresekin.\nAlorrarendako lehentasunezkoak diren proiektuak\nAlorraren helburuek proiektu zehatzak dakarte berekin, aurreikusita daudenak edo dagoeneko egiten ari direnak. Kontratazio publikoari dagokionez, oso aurreratuta doa Udalaren kontratazio-agirietan gizarte- eta ingurumen-klausulak gehitzeko aholkularitza teknikoko kontratua. Era berean, hainbat tresna (protokolo eta konpromisoak) sortuko dira kontratazioen zintzotasunaz eta ustelkeriaren aurkako prebentzioaz bezainbatean. Trebatu proiektua hedatu nahi da, 2019ra arteko programazio berri batekin, eta udal-sektore publikoa Udalaren kontratazio-politiketan sartu nahi da.\nGardentasunari eta teknologia berriei dagokienez, 2018rako lehentasunezko aurrekontu-inbertsio gisa, webgune berri baten aldeko apustua egiten da, irisgarria eta gardentasun zein Open Data atalen diseinu berria izanen duena. Gobernu onari buruzko kode bat ere sortuko da, Espainiako Udalerrien eta Probintzien Federazioak egindakoan oinarritua, eta Udalbatzako nahiz gobernu-taldeko kideek sinatu beharko dute. Horrez gain, udal-sektore publiko osoarendako betebeharrak ezarriko dira, gardentasunaren inguruko gaietan.\nAdministrazio elektronikoaz bezainbatean, honako hauekin zerikusia duten proiektuak sustatuko dira: Agiri Elektronikoaren plan zuzentzailearen gauzatzea, Udalaren aplikazio eta tresnak hobetzeko berrikuspena, eta udal-sektore publikoa sartzea digitalizazio-programan nahiz administrazio elektronikoan. Administrazio elektronikoari buruzko ordenantza berria ere landuko da. Udalak ANIMSA bultzatuko du, Nafarroako tokiko esparruko administrazio elektronikoaren tresna estrategikoa izanen baita.\nSmart City 2030 Estrategia idazteko prozesuarekin batera, jarraipena emanen zaio hiri adimentsuari buruzko STARDUST proiektu pilotuaren garapenari, Udalaren Bulego Estrategikoarekin eta Hirigintza Gerentziarekin bat, Europak 5,5 milioirekin finantzatzen duelarik. Iruñeko Udal Agiritegia ezagutzera emateko jardueren programa osatzen ari da Udala, eta besteak beste, artxibo historikoko piezen erakusketak, ate irekien egunak eta bisita gidatuak antolatuko dira. Azkenik, aurrerapausoak ematen ari dira Herritarrendako Arreta Zerbitzua ISO 9001:2015 Kalitate-arauaren bertsio berrira egokitzeko eta zerbitzu horren estrategia zehazteko, herritarrei etengabean arreta hobea emateko xedearekin.\nIruñean, 2017ko azaroaren 10ean\nGardentasun, Berrikuntza eta Hizkuntza Politikako Alorrak Udal-administrazioa modernizatzearen aldeko apustua egingo du, kontratazio publikoari eta sm (69.5 Kb)\nGardentasun, Berrikuntza eta Hizkuntza Politikako Alorrak Udal-administrazioa modernizatzearen aldeko apustua egingo du, kontratazio publikoari eta sm (142.35 Kb)


Pabellón 6ko Gazte Konpainiak Los aborígenes lana antzestuko du Arriagan - Diario de Noticias de Navarra\nmaiatzaren 8an, 19:30etik aurrera\nPabellón 6ko Gazte Konpainiak Los aborígenes lana antzestuko du Arriagan\ndeia 09.02.2020 | 07:21\nPabellón 6ko Gazte Konpainiak Los aborígenes lana antzestuko du Arriagan.\nBILBO. Pabellón 6ko Gazte Konpainiak Los aborígenes lana antzestuko du Arriaga Antzokian, maiatzaren 8an, 19:30etik aurrera. Felipe Loza arduratuko da muntaketaz, dramaturgiaz eta zuzendaritzaz.\nEtzi, asteazkenean, maiatzaren 8an, 19:30etik aurrera ikusi ahal izango dugun Los aborígenes antzezlanak, Lorcaren lan anitzak erakusten duen genero eta erritmo amalgama indartsua aurkezten du. Joan den mendeko 20ko eta 30eko hamarkadatan egindako lanaren bilakaerara hurbiltzeko aitzakia da. Bere testuetan oinarrituta berreraikitako autobiografia, bere bizitzako gertakari garrantzitsuenetako batzuk erakusten dizkiguna eta garai hartako eta garai guztietako beste bi jeinurekin, Salvador Dalírekin eta Luis Buñuelekin, izan zuen harremanean sakontzen duena.\nLorca, Dalí eta Buñuel; adiskide, konplize, maitale? Los aborígenes antzezlanak, hiru gazte horiek Institución Libre de Enseñanzako Ikasleen Egoitzan izan zuten topaketa gogorarazten du. Izan ere, txantxa eta egia artean, euren garaiko kultur paradigma aldatu zuten eta, euren antzeko beste batzuekin batera, munduko artea betiko irauliko zuen imajinarioa eraiki zuten. Albert Einstein, Sigmund Freud eta André Bretón hizlarien eraginpean, tradizio kultura hispaniarrean errotutako hiru artista gazteak Europako abangoardien lurralde ezezagunak ezagutzeko bideari ekin zioten, gaztetako hormonen eflubioen eta Madrilgo tugurioetako alkoholaren artean. Ergelkeriaren diktadurak dena apurtu zuen.\nPabellón 6ko Gazte Konpainiak hiru sortzaile haien intentsitatea eta bizitasuna transmititzen du oholtzatik. Energia lehergarriak, dinamismoak eta bizitzeko pozak definitzen dute Grace Doniz, María Cerezuela, Unai Elizalde, Eneritz García, Kepa García, Josh Ortiz de Zarate, Nahikari Rodríguez, Jon Casamayor eta Yeray Vázquez antzezle gazteen lana. Horrez gain, azpimarratu behar da antzezlanak hainbat genero hartzen dituela eta, horrela, antzezleek moldakortasuna erakusteko eta hainbat interpretazio estilo lantzeko aukera dute, dramatik txotxongiloen teknikara, fartsa klasikotik naturalismo poetikora, espresionismora eta interpretazio oniriko surrealistaren tonu alternatibora.\nPabellón 6ren ekoizpen lanak estetika basatia du, eta gorputz perkusioan oinarritutako estilo koreografikoa erabiltzen du, Rafael Eizaguirre klake dantzari eta koreografoaren gidaritzapeean. Horrez gain, eszenografia digital deigarrian islatzen den osagai fisiko garrantzitsua du, Naiel Ibarrolaren eskutik etorriko diren proiekzioekin, Modernismotik Kubismora eta Surrealismora doazen atmosferak sortuz. Elementu plastikoak, atrezzoko materialak eta jantziak Sandra Quintanillak diseinatu eta egin ditu, Bea Ginelen laguntzarekin. Eduardo Berjaren eskutik etorri den argiztapenak, antzerkiaren barruan dagoen antzerkiaren kontraste espresionista eta surrealismoaren errealitate onirikoan murgiltzea bilatzen du. Hau da, irudietan aberatsa den antzerkia lortzen da, eskura dauden baliabideak ahalik eta gehien baliatuz.\nAzpimarratu behar da, baita ere, Lorcaren biografian hain garrantzitsuak diren abestien entseguak Iñaki Maruri musikari eta antzezleak zuzendu dituela. Mitxel Santamarina izan da zuzendaritza laguntzailea, eta ekoizpena Paula Gómezen ardura izan da.


elgoibarren.net orainkaria - Bow Valley\nAzal-orriaBlogakAlbisteakElkarrizketakBARRENGida Komertziala MediatekaBideo Inkesta\tAzal-orria Blogak Bow Valley Blogak\nOkil BeltzakMokoka eraikizZaborren inguruko azken berriaktestu gehiago\tMorkaikoElgoibartik mendira begiraEuskal Herriko narrastiak ezagutzeko irteeratestu gehiago\tAinhoa LendinezLoramenAske Guneatestu gehiago\tElgoibarko IzarraIzarren HautsaEuskara Nafarroan: atzerakada etengabearen kronika testu gehiago\tBlog gehiago\tPublizitatea\tBow Valley\tAngel Ugarteburu\t2009-02-11 08:09\tIzenak berak egiten dio ohore egiari. Urrezkoa da Golden eta ingurua.\nEguzkia distiratsu azaldu da eta egun bereziaren atarian musukatu\ngaitu, gaur geuretzat bakarrik sortu balitz lez.\nGaur hitzak eta letrak sobera geratuko diren susmoa daukat. Badira hitzez adierazi ezin diren sentipenak. Begiak zabaldu eta ikusi. Hobe da paisaia bera zutaz jabetzea, zeu dena jasotzen eta adierazten saiatzea baino. Yoho National park, O´Hara laku zoragarria, amaierarik gabeko basoak alde guztietara eta mendikate zuriak alde bietan. Aurton maiatzera arte elurra mardul egin du eta bi milako lerroa baino beheragotik hasten da estalki zuria. Ez zen txarto ibili paraje zabal honi Rocky Mountains deitu ziona. Baso sarriaren gainean elurrak erdi jantzi, erdi biluzten dituen arkaitzak dira nagusi nonahi ehundaka kilometrotan zehar.\nBritish Columbia utzi eta Albertan sartu gara. Pinu eta izeien adar puntak janda daude. Espin txerriaren (Spin pork) lanak dira horiek. Parke nazionalean sartu garenean sarreratxo bat ordaindu dugu. Horrek, bazterretan gelditu, ikuskatu eta atseden guneetako zerbitzuak erabilteko eskubidea ematen digu. Bi egunetarako balioa du paseak. Animalia basatiren batzuk ikus ditzagun, basobideetatik ere sartzen da Tomas, baina ez da erraza. Goizean goiz mugituz gero errazago ikusten dira. Gainera, lehen turistek janaria eskaintzen zien hartzei eta gainontzeko piztiei. Horretara ohitu eta galzorian gertatu ziren, nork eman falta zenean. Izakera basatia gal ez zezaten, galazo egin zuten ezer ematea. Orain zailagoa da baso ilunetik kanpora ikustea. Auto ilada ikusi dugu eta jendea argazki kameraz armatuta. Gu heldu garenerako basoan ezkutatua zen zena zelakoa.\nAutopistek ohiko ibilbideak eten ez ditzaten, animalia migrarientzat bide aproposak egin dituzte. Aurreko udazkenean hotzak hasi zirenean, oraintxe gabiltzan tokiotan ateratako argazkia duzue albokoa.\nHalako batean elk (altze) bat ikusten dugu, bere adar handi eta guzti, baso ertzeko larrean, baina urruti samar. Zooma erabiliz, pare bat argazki egin eta aurrera.\nSarrera ordaindu eta bi egunetan parkea ikuskatu eta instalakuntzak erabilteko eskubidea duzu. Banff National Park-ean sartu gara. Canadako zaharrenetakoa. Neguko olinpiar jokoak hemendik hurrean dagoen Calgaryn (1986) antolatu zituztenetik bideak eta inguruak txukunduak eta konponduak ikusten dira. 1985ean gizadiaren ondare izendatu zituzten parke eder hauek eta horrek ondo zainduko dituzten bermea izan behar luke.\nVancouver-tik Torontora Rail Canadan egin izan bagenu, ohartuko ginen, bai, paisaiaren edertasun pristinoaz, baina ez genuen izango anaiak eta koinatak erakutsi diguten guztiaz gozatzeko aukerarik. Aldapan gora egin eta Lake Moraine agertu zaigu bere edertasun osoan, mendizerra elurtuak babestua. Postaletan agertzen den paisaian sartu gara. Egun ederraren alde, jende ugari, baina zaratarik gabe, denak aho zabalik. Vancouverko arkitekto ospetsu batek, Arthur Erikson-ek, egindako txalet batzuk badira urrutira gabe, baina bestela inguruak ez du galdu berezko edertasunik. Mendiotako harri granitikoaren hautsak kolore berde esmeraldaz tindatu du lakua. Bazterrak garbi eta urtxintxa arreak gure inguruan, urren bat edo emango ote genien. Eskuetara etortzen zaizkizu. Paisaia ikusgarriak edonon. Autoaren kristala jaitsi eta kamera lanean jartzea aski da. Morainetik jaitsi eta berriz egin dugu gorantza, handik urrun barik dagoen Lake Louise ospetsura. Canadian Pacific elkartean lan egiten zuen batek eman zuen haren berri eta Esmeralda izenaz bataiatu zuten, koloreak harri bitxi hori ekarri zielako gogora.\nEderra da, benetan, hau ere. Moraine baino handiagoa, mendien magalean izotz-horma edo glaziare eta guzti. Laster berrizendatu zuten, Ingalaterrako monarkiaren omenez. Victoria erreginaren Louise alabaren izenarekin geratu da azkenean. XX. mendearen hasieran, klase gorenetako turismoa erakartzeko asmoz, Chateau Lake Louise egin zuten lakuaren ondoan bertan. Gaur egun ez dut uste ezer eraikiko luketenik, baina han dago hura ere, bertaratzen direnen ikusgarri eta gozagarri. Estilo bereko eraikuntza eder asko dago Canadan, Victoria eta Banff-eko hotel ederrak, besteak beste. Gaur egun, mila pertsona baino gehiagori ostatu emateko beste leku badu hemengo honek.\nLake Louise glaziarraren oinetan. Izotz-hormaren ondoraino oinez joateko aukera dago eta hala egin dugu. Ordu eta erdi, joan-etorrian. Bira osoa ere egin daiteke, baina ezkerreko aldean harri zatiak erortzen dira eta ez da segurua. Isilik egonez gero, erortzen diren harrien zarata ere entzuten da. Han aurrean dagoen Victoria Glacier delakoak 800 metro egin du atzera azken 150 urteotan\nParkeari izena ematen dion Banff herrira jaitsi eta Bow falls (ur jauziak) ikusi ditugu. Uraren hots lasaigarriak, mendien ikuspegi ederrak eta herriaren harmonia baketsuak eman diete gaurkoari errematea. Gaur hemendik kilometro batzuetara dagoen Canmore herritxoan egingo dugu lo, gertu dauden guztiak beteta daude eta. Koinata, Jeanne, Canmore herritxo honetan sortua da eta hainbat urte geroago hemen lo egiteak badu bere xarma. Arratsaren ederra! Eguzkia sartu deneko mendebaldea baino gorago ikusten da gaur argitasun handiena. Paraleloan gorago eta nabariagoa ei da Ipar poloko aurora boreal delakoaren distira. Gaurko ikuskizunek ez digute amets txarrik ekarriko.\nCanmore, 2008- 07-19 •Jasper´s National Park Crowfoot Glacier. Belearen oina ikusi hor eta halaxe izendatu. Bow Valley barruan dago Banff parkea. Abiatu garenean elur oldeen arriskuaz ohartzen gaituzte bide bazterretako iragarkiek: You are in avalanche country. Be careful, snow flows! Mendi tarte estuak dira, izan ere, eta basoan elur jauziek egindako soilune handiak ageri dira, basoa haragi bizitan uzten dutenak, arrokak bistatzeraino. Crowfoot Glacier ikusgarria ageri da ezkerraldera. Hegazti horren hanka irudikatzen du zenbait puntatan amaitzen den elur hormak: erroi-oinaren glaziarra. Bailarari izena ematen dioten Bow Lake eta Bow Glacier atzean utzi eta Jasper´s National Park-en sartu gara.\nEz genuen hartzik ikusi. Eurek gu bai, seguru asko.Hegoaldera doan Saskatchewan ibai zabalaren ondotik aurrera goaz. Mexikar Golkoan amaituko du bidea hor doan ur olde zaratatsu horrek. Aldapa bat igo eta Jaspers parke erraldoiko baso eta mendiak aurrez aurre. Bide nagusiari izkin egin eta basobideetatik abiatu du Tomasek autoa. Animalia basatiak nahi dizkigu erakutsi; berak lanean ziharduenetan hainbat aldiz ikusitako haiek. Basoan lanean zebilela kanpindendatik bazkaria ostu zion hartzari edo haren familiari kontuak eskatu nahi lizkioke. Eguzkia goitxo dago, baina, horretarako. Baso itzaleko freskuran ezkutatu dira eta, zalapartaren bat edo beste aditu edo itzalen bat somatu badugu ere, ikusi ez dugu ezer ikusi. Aurreko batean urruti samar larrean begiztatu genuen elk (altze) hartaz kanpo ez dugu basati handirik ikusi. Parkean han-hemenka dauden atsedenlekuetako batean geratu gara bazkaltzen. Tomasek bere barbakoa txikian prestatu digun haragi ederrari ez diogu muzin egin. Okela samur ederra jatea zer den badakigu Kanadako gure bigarren etxean eta etxekoekin ibili garen artean. Bertan dira komunak, ontziak garbitzeko txorrota eta abar. Hondakinak lagatzeko burdinazko kutxa handiak ere bai, lurrean ondo tinkatuta. Izan ere, hartzak eta beste patariak janari hondakinen bila ibiltzen dira eta ontzi sendoa behar da, behera bota eta guztia lardaskatuko ez badute, hondakinen usainean. Ontziok irikitzen ere lehenengoan ez da asmatzen. Nik ez nuen asmatu, behintzat. Eskua sartu eta barruko xafla bati tira egin behar zaio irikitzekotan. Horrela lortzen dute, patariek amore ematea eta hondakinetan uxarka ez ibiltzea.\nHoneymoon Lake izan da hurrengoa agertzen. Izenak ebokatzen duena nahikoa da bakardadearen edertasuna adierazteko. Kontua da, hemen bat eta han bestea, asko direla laku ederrak eta ohitu egin garela edertasunera. Etxe inguruan, urrutira joan gabe, gozatu ditzakegunak ikusten ohitzen garen bezala.\nAthabaska falls.Bada Athabaska izeneko glaziar bat eta laku bat. Baita ibai bat ere. Haren ur jauziak ikusten eta entzuten geratu gara. Argazki makina ataskatuta geratu zait. Ni argazki makinari begira, akatsa non zeukan aztertzen eta alboan lerro handia zain, gero eta handiagoa, zerbaiti argazkia ateratzen niharduelakoan. Errespetuzko lerroak sortzen dira hemen horrelakoetan. Ez dabiltza alferrik bakoitza kamara banakin hari eta honi tira.\nUra, uraren zarata eta isiltasuna eta basoa dira Kanadan ikusi ditugun gauzarik ederrenak. Basoa ikuskizun eta bai entzunkizun ere. Haizeak berbaro eta sinfonia berezia sortzen du basoaren barnean. Hemengo indigenek maskaretan ezpainak biribilduz putz egiten ari den jainkosa irudikatzen dute, basoetako izpiritua. Eta basoen gainean hodeiekin bat egiten duen elurraren zuritasuna.\nPocahontas izenak altxarazi dizkit belarriak. Akaso historiatik baino istoriotik gehiago duen algonkin indioen alaba baten balentriak kontatzen dira, Pocahontas izenaren harira. Estatu Batuetako Virginia aldean gertatuak dakarzki gogora zehaztasun handirik gabeko kontakizunak. Smith izeneko bati heriotzatik salbatzerainoko babesa eman ei zion emakume indigena horrek. Ez dakigu nondik eta nola, hemengo laku bati izena emateko besteko sona lortu zuen, behintzat.\nBada hemen flota handi samarra duen autobus konpainia bat: Brewster. Koinatak esan didanez, bere aititak konpainia horretan egin zuen lan, baina ez autobusetan, zaldizko gurdiak ziren garaietan baino, XIX-XX. mendearen mugetan. Gaur Estatu Batuar konpainia baten esku dago negozioa.\nJaspers herrira heldu garenerako berandu samar da. Ez dugu telesferikoan igo eta ikuspegi zabalaz gozatzeko aukerarik. Bihar hartu behar dugu Canada osoa ozeanotik ozeanora zeharkatzen duen tren historikoa: Canadian Pacific zena eta gaur egun Rail Canada konpainian dagoena. Ederra da geltokia eta asko herrian dabiltzan turistak. Rocky Mountain katearen erdigunean gaude eta Albertako hiriburu den Edmonton-etik ez hain urruti. Hemendik aurrera, ekialdera, ordeka izango da nagusi.\nPetrolioaren negozioa indartsua da Alberta aldean eta, lurralde ordeka zabaletan nonahi ikus daitezke urre beltza ateratzen diharduten tramankuluak, oiloak ura edaten bezala, pikoa behera eta pikoa gora. Hinton izeneko herrian, lehen ia ezer ez zena ta orain handitzen ari den honetan hartu dugu lotarako ostatu.\nIkus hemen: Angel Ugartebururen testu guztiak Notizi honen berri ematekoKomentarioakKomentarioak egiteko izena eman behar duzu. Sartu hemen\t< Aurrekoa


Udalak andramaixek bertan behera uzteko erabakia hartu du aurten ere - Azkoitia - Maxixatzen.eus\nUdalak andramaixek bertan behera uzteko erabakia hartu du aurten ere\nAndoni Elduaien 2021-07-16 14:15\nAndramaixetako txupinazoko artxiboko irudi bat.\n"Eszenatoki honetan, festek ez dute inolako tokirik", azaldu du Javier Zubizarreta alkateak. Udaleko alderdi guztiak ordezkatuta dauten Aisialdia batzordean erabaki dute andramaixek bigarren urtez jarraian bertan behera uzteko erabakia.\nAzkoitiko Udalak jakinarazi du espero zen berria. Aurten ere udalak ez du andramaixetako ekintzarik antolatuko. Honela eman du Javier Zubizarreta alkateak berria: "Bosgarren olatua deritzan honetan, egoerak okerrera egin du eta di-da batean egin dugu jauzi, berdetik gorrira. Tamalez, aurten ere ez da baldintzarik ematen andramaixek ospatzeko. Maite ditugu herriko festak, maite ditugu oporrak, maite dugu lagunartea, baina adi ibili beharrean gaude, eta horrek gustukoen ditugun ohiturak alde batera uztea dakar".\nUdalak adierazi duenez, alderdi guztiak ordezkatuta dauden Aisialdia batzordean hartu du Azkoitiko Udalak andramaixek bertan behera uzteko erabakia. Udalak ez du festarik antolatuko, ezta "festarako grina eragin dezakeen bestelako ekitaldirik" ere. "Birusa hedatzen lagun dezakeen guztia saihesten ahaleginduko gara abuztuan".\nHerriko osasun egoeraren inguruan ere hitzegin nahi izan du alkateak. Ekainaren 16an atera zen Azkoitia eremu gorritik eta ekainaren amaieran, eremu berdean zegoen herria. Orain, berriz ere eremu gorrian sartu da herria. "Lasaitu egin gara, eta atzeraka goaz. Egoera ez da txantxetakoa. Denok ikusten dugu zer ari den gertatzen hemen eta beste toki guztietan. Dramatismorik ez diot nik erantsiko, baina zentzudun jokatzen jarraitu beharra daukagu. Eszenatoki honetan, festek ez dute inolako tokirik".\nUdalak "erantzunkizunari dei egin beharrean" aurkitzen direla nabarmendu du. "Ea sanandresak beste era batera bizitzeko aukera izaten dugun".


Gose grebalari kurduak justizia eske\n2018ko azaroaren 8an utzi zion jateari Leyla Güven legebiltzarkide kurduak. Mundua beste alde batera begira den bitartean, gose greban 100 eguneko langa kritikoa gainditua du berak, eta atzetik beste 400 kurdu baino gehiagok protestarekin bat egin dute. Eskaera bat eta bakarra dute: Abdullah Oçalan buruzagi presoaren 20 urteko isolamendua amaitzea. Hori lortu arte ez dutela jango diote.\nLeyla Guvenen gose grebak kalera atera ditu berriro ere milaka kurdu.\nKurduek bero hasi dute 2019. urtea. Bobby Sands eta beste bederatzi gose grebalari irlandarrek espetxean bizitza galdu zutenetik laster 40 urte beteko direnean, Leyla Güven izeneko politikari eta ekintzaileak borroka molde bera hautatu du Öçalanen isolamendua amaitzea helburu.\nEuskal Herrian bere izena oso ezaguna ez bada ere, 55 urteko emakume honek feminismoari eta herri kurduaren aldeko borrokari eman dio bizia. Emakume Askeen Mugimenduko (TJA) kidea eta ilegalizazioen ostean sortutako KCD alderdi kurdu abertzaleko presidentea da, beste kide batekin kargua partekatuz. Küçükdikili herriko alkate izan zen 2004 eta 2009 bitartean eta Viransehir herrikoa 2014 arte. Turkiako legebiltzarkide hautatu zuten ondoren HDP koalizio ezkertiarraren izenean, plaza zaila kurduentzat inondik ere. Turkiako armadak Siriaren menpe dagoen Afrin eskualde kurduan egin zuen inbasioa kritikatzeagatik 2018ko urtarrilaren 22an behin-behinean atxilotu zuten. “Erakunde terrorista gidatu eta babestea” egotzita 31 urte eta erdiko espetxe zigorra du jokoan.\nAzaroaren 17an gose grebari ekin zion eta nazioarteko elkartasun presioa tarteko, urte honetako urtarrilaren 25ean askatu zuten, baraualdian 79. eguna bete zuenean. Bere eskaera bete ez zutenez, etxean protestarekin jarraitzen zuela jakinarazi zuen. 98. egunean larri eraman zuten ospitalera, eta bertan medikatua izateari uko egin zion.\n400 lagun gose greban\n“Leyla Güvenen eskaera gure eskaera da” lelopean, 400 lagunek baino gehiagok bat egin dute gose greba mugagabearekin. Iraken menpeko Hego Kurdistanen Nasır Yağız izeneko gazteak bi aste geroago hasi zuen baraualdia, eta lehenak 100 egun bete zituenean, honek 87 egin zituen. Hau ere oso kritiko dago. Ipar Kurdistandik joandako erbesteratu politikoa da. Honez gain, hainbat herrialdetako kideek osatutako Nazioarteko Bake Delegazioak adierazi du –PKK eta PJAK erakundeetako– 313 preso politikok ere Guvenek hasitako bideari ekin diotela Kurdistan eta Turkiako espetxeetan. 60 egunetik gora daramatzate hauek gose greban. Kurdistango emakume talde ugarik ere gose greba abiatu du, baita hamaika ekintzailek atzerrian ere: Frantzia, Gales, Libano eta Kanadan, adibidez.\nSpeak up for Leyla kanpainaren presioari esker urtarrilaren 12an Abdullah Öçalanek bere anaiaren bisita azkar bat izan zuela jakinarazi dute. Lehen bisita izan da bi urtean, ezohiko baldintzetan lotua eta indarrean dagoen bisita-prozeduratik kanpo. “Turkiako gobernuak Güvenen erresistentzia apurtu nahi du. Hala ere, Öçalan ez dute isolamendu egoeratik atera. Gose grebalariek gobernuaren planak agerian jarri eta garaitu egin dituzte, erresistentzia zabalduz”.\nLeyla Guven, artxiboko argazki batean.\nKurdistandik kanpo batzuetan zail egiten da ulertzea zergatik emakume kurduek ere Öçalani ematen dioten horrenbesteko zentralitatea, bizitza emateko prest egoteraino. Ez al da hori kontraesana ikuspegi feminista batetik? Hona Munduko emakumeei gutun irekia artikuluan Leyla Güvenek berak nola arrazoitu duen.\n“Emakume kurdua naiz. Emakumeen aurkako injustiziari buruzko nire kontzientzia Öcalan jaunari esker garatu dut. Berak emakumeen askapenaren aldeko borrokari eman dion garrantziari esker, milioika emakumek borondate indartsua garatu dugu. Esnatze gisako bat bizi izan genuen eta ni emakume horietako bat naiz. Ikasi nuen nire generoarekin bakean bizitzen, pentsaera patriarkala borrokatzen eta feminista izaten. Öcalan jaunarengandik ikasi genuen gizartea soilik izango dela libre, emakumeak libre direnean. Ordutik, urte luzeetan emakumeen askatasunaren alde egin dut borroka eta hala jarraituko dut.\nNire esnatzea zor diodan Öcalan jauna isolamendu ziega batean daukate preso 20 urtez. Isolamendua amai dezatela eskatzeko gose greba abiatu nuen. Milioika kurduk ikusten dugu gure borondate politikoak Öcalanek ordezkatzen dituela. Ekialde Hurbilean eta munduan bakea eraikitzeko ahaleginetan ari den aktore garrantzitsua da bera. Preso gisa bere eskubide eta askatasunak ukatu dizkiote, herrialdeko eta nazioarteko legedia hautsiz”.\nOtsailaren 15ean 100 egun bete zituen gose greban Güvenek. Egun hartan 20 urte bete ziren 1999an Öçalan –APO ezizenez– Kenyan atxilotu zutela hainbat herrialdetako inteligentzia zerbitzuek elkarrekin egindako operazioan. Hasiera batean heriotzera kondenatua, ondoren bizi osoko espetxe zigorra ezarri zioten. Imrali uhartean goi segurtasun espetxeko preso bakarra izan zen lehen hamar urteetan. Azken urteetan ez zuen inork lortu berarekin harremanetan jartzea. Antikapitalista sutsua, bere liburuetan behin eta berriro erdigunean jartzen du patriarkatua borrokatu beharra.\nNola amaituko da kontua lehen hilotza mahai gainean jarriz gero? Mugituko al da Erdoganen Turkiako estatua?\nLeyla eta bere alabetako bat.


Gazteentzako Mendiko Segurtasunari buruzko Gida Didaktikoa - EEAM/FEDME - Gipuzkoako Mendizale Federazioa - Federación de Montaña de Gipuzkoa\nGazteentzako Mendiko Segurtasunari buruzko Gida Didaktikoa - EEAM/FEDME\nadministrazioa-ek bidalita 2020ko Otsailak 19, Asteazkena\nGazteentzako mendiko segurtasunari buruzko gida didaktikoa aurkezten dugu, FEDMEren Segurtasun Batzordeak egina eta EEAMek argitaratua.\nTresna arina eta eraginkorra da haurrekin mendiko kiroletan prebentzioa eta segurtasuna landu ahal izateko. Unitatea haur eta lehen hezkuntzako irakasleei, zein gazte-jardueretako begiraleei, klubeko begiraleei, tutoreei edo gurasoei zuzenduta dago.\nGida honek haur eta gazteekin egiten diren mendi-jardueren arduradunek, irteera seguruak planifikatu ahal izateko egiten duen ekarpen handiaz gain, programazio honen plus berezia da, hartzaileak beren txangoak planifikatzeko eta prebenitzeko parte-hartzaile aktibo bihurtzea. Zalantzarik gabe, gida honetako jarduerak egiten dituzten neska-mutilak oso mendizale seguruak bihurtuko dira biharko egunean, ondo prestatuak, benetan gai eta autonomoak, azken batean: beren eguneroko bizitzan oso arduratsuak diren pertsonak.\nEsteka honetan gida didaktikoa deskargatu dezakezue:


HABE IKASBIL: Rosa itzuli da\nNobelan zehar, Rosaz aparte, badaude beste pertsonaia batzuk ere, Arestirekin berarekin gutun-bidezko harremana izandako preso batzuk. Beste harreman batzuk ere aztertzen dira eleberrian, guraso eta seme-alaben artekoak, kasu. Gurasoek historiaz zer kontatzen diete seme-alabei, eta zer ezkutatzen? Eta kontatzeko moduak zer eragin du seme-alaben bizitzan?\nEuskadi Irratiko audio honetan Pako Aristiri eginiko elkarrizketa duzu entzungai\nErein argitaletxeko web-orrialdean lehen atala duzu irakurgai.\nEz dut batere gogoko "espetxe" hitza, "etxe" daramalako bere baitan: gozotasun esparru bat, norbaitek suntsiketa eremu bat zuritzeko sortua. Hizkuntzalariek ez dakite ezer samina disimulatzen duten hitzekin egin litekeen minaz. Akademian irudikatzen ditu batek, belusezko besaulki beroetan irribarretsu, "cárcel" hitzaren euskarazko parekidearen bila, hitzik ez egoteak adierazten duen osasun sozialaz ohartu ere egin gabe. Izan ere, usainak ditu bereizten hitz bien espazioak: etxeak Cola-cao lurrina du, kartzelak desinfektatzaile kerua zuen, edo desbizitzaren keru ustela, hizkuntzalari belusadunek adiera onartzen badidate. Etxea zurea da, baina kartzelan zu zara harena, eta zure lan guztia da ez zaitzan erabat "desbizitzaratu".\nBideo honetan eleberriari buruz eginiko aurkezpena duzu entzungai.\n"Rosa itzuli da" Pako Aristi. Aurkezpen ekitaldia from Erein argitaletxea on Vimeo.


1.292ko oinarria abiapuntu, mugarik gabe hazteari ekingo dio .EUS domeinuak | Euskal Herria | Naiz\n2014 ABEN. 03 - 12:09h\n92 izan ziren aitzindariak, 1.200 gehiago abiarazte aldian batu direnak eta oinarri horretatik mugarik gabe hazteari ekingo dio, orain, .EUS domeinuak. Bilboko aurkezpen ekitaldian bide luzean izan den elkarlana goraipatu dute hizlari denek. Josu Waliño Puntueus Fundazioaren zuzendariak egindakoa gogoratu eta orain mugarik gabe «zerura» doan egitasmoa dela adierazi du.\nInternetez jarraitu dutenak agurtuz amaitu da aurkezpena. (Luis JAUREGIALTZO / ARGAZKI PRESS)\n.eus, gure domeinua. Zorionak eta eskerrik asko komunitate osoari! Gaur, Bilbotik mundura. #eusgara #1300eus pic.twitter.com/87e7oA5On6\n— .EUS (@puntueus) December 3, 2014\nUrteetako lanaren fruitua eskutan, mundura jalgi da gaur .EUS domeinua, euskararen eta bere kulturaren izena interneten. Iazko ekainean onartu zuen ICANN batzordeak domeinu berriaren abiaraztea eta urtebetera euskarari eta bere herriari abizena jarri zioten interneten 92 aitzindarik. Hazte prozesuan Puntueus Fundazioak «abiarazte aldia» deiturikoa garatu du azken hilabeteotan eta 1.200 elkarte, enpresa, erakunde eta eragile batu da euskararen domeinura. Oinarri hortatik abiatuta, gaurtik aurrera, 2014ko abenduaren 3ko 14.00etatik aurrera, mundura jauzi egin du domeinu berriak; bere izaerarekin bat egiten duen edonork bat egin ahalko baitu aurrerantzean.\nJosu Waliño Puntueus Fundazioaren zuzendariak «zerura» doan «abentura berri bat» dela adierazi du. Orain arte domeinua erabiltzeko urratsa eman dutenen artean %95 Euskal Herriko entitateak dira eta %5 kanpokoak, euskarari edo euskal kulturari loturikoak dira %19 eta enpresak %28 eta %36 erakunde publikoak. Bilboko EiTBren egoitzan munduratzea ospatzeko bildu direnen aurrean gogoratu du Waliñok domeinuaren helburua «komunitate guztiarena bihurtzea» dela eta «inklusiboa» izan asmo duela.\nMaddalen Iriarte kazetariak gidatu du aurkezpen saioa, zorion mezuak izan dira nagusi eta lehen 1.292 .EUS domeinuen izenak erakutsi dituzte pantailan. Sustrai Colinak bertsotan zehaztu du interneteko abizenak dakarrena: «Munduan bizi gaitezen, besteekin 'ta besteen pare / izanez 'ta izateko, baimenik eskatu gabe».\nIñigo Urkullu EAEko lehendakariak ere parte hartu du ekitaldian eta domeinuak «euskararen eta Euskadi globalaren etorkizuna» adierazten duela esan du. Bere hitz hartzean ekimen hau abiatu zuten 60 elkarteen elkarlana goraipatu du.\nBide luze eta komunari gorazarre\nAskok eta maiz aipatu dute domeinuaren hedapena lortu arteko prozesua. 2008an sortu zuten PuntuEUS elkartea, inork gutxik, eta inoiz gutxitan, lortutako batasunarekin gainera. EiTB, ‘Berria’, GARA eta Noticias taldeak; EHU, Mondragon, UEU, Deustu eta Nevadako (CBS) unibertsitateak; Ikastolen Konfederazioa, Partaide, Elhuyar, Elkar, Txistulari Elkartea, Euskaltel fundazioa eta Eusko Ikaskuntza ziren hor, besteak beste.\nUrtebetera domeinua sortzeko asmoa iragarri zuten sustatzaileek, 25.000 atxikimendu jaso zituzten eta 2012an ireki zuen ICANN erakundeak eskaria aurkezteko aukera. Hori bideratuko zuen fundazioa sortu eta 2013ko ekainean iritsi zen albistea: .EUS posible izango zen.\nLuzea izan da orain artekoa baina hasi, hasi, orain egingo da. Gaurko 14.00etatik aurrera honen izaerarekin bat egiten duen edonork baliatu ahalko du .EUS domeinua eta beraz, euskara eta bere herria sarean eta munduan hedatzeko tenorea da orain, mugarik gabe haztekoa.


Arabako zahar etxeak ere, grebara | Gizartea | Berria\nProtesta bat Gasteizen. E.PORTILLO/ FOKU Tamaina handiagoan ikusi\nPandemiak are gehiago okertu ditu Euskal Herriko zahar etxeetan lan egiten duten profesionalen baldintzak, eta datozen egunetan hobekuntzak eskatzeko protestak abiatuko dituzte hainbat zahar etxetako langileek. ELA, LAB, UGT eta CCOO sindikatuek greba deialdia egin dute Arabako zahar etxe pribatuetan eta etxebizitza komunitarioetan, hiru egunetan: urriaren 7an, eta azaroaren 11n eta 25ean. Horiek, baina, ez dira izango protesta bakarrak: sindikatuek iragarri dute hurrengo asteazkenean elkarretaratzea egingo dutela Arabako Foru Aldundiaren parean, eta mobilizazio gehiago egingo dituztela udazkenean.\nZahar etxeetako langileentzako lan baldintza «duinak» eskatzeko eta zaintza ereduaren «prekarizazioa» salatzeko abiatuko dituzte protestak, sindikatuek jakinarazi dutenez. Aspalditik dabiltza borrokan Arabako zahar etxeetako beharginak; pandemiak haien baldintzak okertu ditu, eta ez dute lortu lan hitzarmena adosteko negoziazio mahaia martxan jartzea. Egoitzak kudeatzen dituzten enpresei eta Arabako Diputazioari «pasibotasunez» jokatzea egotzi diete sindikatuek. Azpimarratu dutenez, izurriak agerian utzi du adinekoen egoitzen sektorea eta zaintza lanak «ezinbestekoak» direla gizartearentzat, baina salatu dute ez dutela behar beste baliabide euren lana behar bezala egiteko. Besteak beste, prekaritatea desagerrarazteko eta langile gehiago kontratatzeko eskatu dute.\nBorrokan ari dira, halaber, Gipuzkoako zahar etxeetako langileak. ELA eta LAB sindikatuek urriaren 6rako deitu dute grebara adinekoen egoitzetan. Atzo, Senideak Gipuzkoako zentroetako egoiliarren familien elkarteak irtenbideak bilatzeko eskatu zion aldundiari. Elkarteak udaletan mozio bat aurkeztuko du gatazkari konponbidea eskatzeko, eta atzo elkarretaratzea egin zuen Azpeitiko (Gipuzkoa) Plaza Nagusian, salatzeko zahar etxeetako langileek hitzarmenik gabe daudela 2012tik.\nEuskal errepublikaren botoia sakatu nahi dute


Fokuak (FK) - Unas preguntas (Kristina Konrad, Alemania-Uruguay, 237') - | Tabakalera - Donostia / San Sebastián\nHasiera Kultur proiektua Fokuak (FK) Galdera batzuk Unas preguntas (Kristina Konrad, Alemania-Uruguay, 237')\n1986an Uruguaiko Parlamentuak armadako eta poliziako kideek diktaduran zehar (197-1985) egindako delitu eta bortxaketa guztiei amnistia eman zien lege bat onartu zuen. Inpunitate-lege horrek bertan behera utzi zituen erregimen zibil eta militarrean egon ziren desagertuen eta botere-abusuen gaineko ikerketak, eta, beraz, herritarren egitasmo batek lege hori bozkatzeko erreferendum bat eskatu zuen.\nUnas preguntas filmak exhaustiboki eta lau ordutan zehar Suitzako telebista-ekipo batek Uruguain 1987 eta 1989 artean grabatu zuen materiala jasotzen du. Emaitza izugarria da, latza, bakarra, filma zinema dokumentalak (eta artxiboak) historiaren konplexutasuna argitzeko duen gaitasunaren manifestu-monumentu bihurtzen duena. Lanak herrialdearen memoriari eta etorkizunari buruzko eztabaida betean kalean egindako elkarrizketak eta kaleetan, etorbideetan eta hiriko parkeetan telebistak grabatutako materialarekin konbinatzen ditu. Hala, eta denbora-kapsula bat balitz bezala, pelikulak herrialde batean eta bere protagonista anonimoen larruazalean sartzea ahalbidetzen du, bere eraldaketaren momentu zehatzean. Justiziaz, mendekuaz, berdintasunaz, bakeaz eta demokraziaz hitz egiten da. Eta, aldi berean, dokumentalak gizartearen eraldaketari buruz historia-libururik islatu ezin izan duen horretarako sarbidea ematen digu: egunerokotasuna, intrahistoria, auzokideen begiradak, beren ahotsen tonua, beren hitzen mina, negarra, gorrotoa, mendekua, beren keinuen beldurra eta gorputzen garaipena eta porrota.\nFilm hau argitzailea da, funtsezkoa, hunkigarria, zinemak bizitza erretratatzeko duen gaitasunean oraindik ere sinesten dutenek derrigorrez ikusi behar dutena. Bizitzaren orainari eta gure iraganari eta etorkizunari buruzko galdera politikoak eta humanoak.\nOstirala, 2019ko maiatzak 31 - 19:00


Bitcoinak zailtasun handiak ditu interes-tasen igoeraren ondoren - Ekonomiaren KZ\nBitcoinak zailtasun handiak ditu interes-tasen igoeraren ondoren\nCelsius Network kriptomoneten negoziazio- eta mailegu-plataformak kontuen arteko erretiratze, truke eta transferentzia guztiak etetea erabaki du, merkatuaren “muturreko baldintzen” ondorioz, eta horrek bitcoinaren gainbehera berri bat eragin du, % 13 baino gehiago lagatzen baitzuen eta 2020ko abendutik dolarraren aldean izan duen aldaketarik txarrena markatu baitu.\n“Celsius posizio hobean jartzeko erabakia hartzen ari gara, denbora igaro ahala erretiratzeko dituen betebeharrak betetzeko”, adierazi du plataformak ohar batean.\nBere erabiltzaileei proiektuak finantzatzeko alboko kriptoaktiboak erabiltzeko aukera ematen dien sinadurak azaldu duenez, bere erabilera-terminoen klausula bat aktibatzea erabaki zuen, prozesu hori gauzatu ahal izateko, “Aktibo baliotsuak” dituela eta bere betebeharrak betetzeko lanean ari dela azpimarratuz.\n“Likidezia eta eragiketak egonkortzeko beharrezko neurri hori hartzen ari gara gure erkidego osoaren mesedetan, aktiboak zaintzeko eta babesteko neurriak hartzen ditugun bitartean”, gaineratu du, eta bezeroek etenaldian dagozkien sariak pilatzen jarraituko dutela gaineratu du.\nCelsius Networken ‘corralito-a’ Terra eta Luna kriptoek sortutako turbulentziak baino aste batzuk geroago gertatu da, eta horrek bitcoinaren kotizazioa hondoratu du. Izan ere, astelehen honetan % 13 baino gehiago laga du, eta 2020. urtearen amaieratik 24.000 dolarretik behera aldatu da minimoetan.\n← Lanbidek 3.200 pertsona enplegatzea lortu du\nCAFek dibidendua banatuko du uztailaren 8an →\nEz da nahitaezkoa barnealdeetan maskara erabiltzea\nFordek beste ABEE bat planteatu du Almussafesen\nEspainiako Bankuak nazioz gaindiko banku-bategiteak bultzatu nahi ditu


Bost urte igaro dira Gasteizko Judimendi auzoko gazte utopiko batzuek Benito Ginea kaleko garaje ahaztuan lehen txinparta piztu genuenetik. Urte hauetan su txiki hori elkarrekin indartzen joan gara; auzolanak, tailerrak, bazkariak, formakuntzak... ikasteko eta gozatzeko milaka aukera.\nKapitalaren mamuak dena irentsi nahi duen mundu honetan, aisialdi alternatiboa eta komunitatea eraikitzea izan da SUmendi proiektuaren helburua. Bide horretan, hanka-sartzeak izan ditugu, baina asmatu izan dugu ere auzotarrentzako espazio autogestionatu, sortzaile eta kritiko bat eraikitzeko bidean. Ateak ixten saiatu dira ere eta guri bost, hemen jarraitzen dugu Judimendiren alde lanean.\n"Zer eskaini ahal dio Sumendik auzoari? Irailean, proiektuak martxa berri bat hartuko du eta denborak esango digu bide onetik goazen"\nUrte zail honetan, SUmendiren ekarpena hilero ekintza ezberdinak eskaintzea eta scaperoom bat sortzea izan da. Artisauek ere bere lekua topatu dute lau pareta hauen artean antolatutako azoketan. Bestalde, hausnarketa prozesu sakona bizi izan dugu proiektuaren norabidearen inguruan. Galdera nagusia argia zen, zer eskaini ahal dio Sumendik auzoari? Irailean, proiektuak martxa berri bat hartuko du eta denborak esango digu bide onetik goazen.\nSUmendi judimenditar guztien espazioa bihurtzea nahi dugu, gaztetxeak gazteon etxeak diren bezalaxe. Zertarako beharko zenuke zuk lokal handi bat? Zer antolatu nahiko zenuke bertan? Bestalde, aisialdi alternatiboaren bidean, auzoan kultura, feminismoa, euskara, sorkuntza, kritikotasuna, komunitatea eta beste mila ideia lantzeko ekintza ezberdinak antolatuko ditu SUmendik. Proposamenik ahal duzu?\nUrtebetetzea ospatzeko, V. SUmendi Eguna antolatu dugu ekainaren 19an, larunbata. Egun osoko egitaraua izango dugu gozagarri, goizean antzerki tailer batekin hasita. Gero betiko jolasetan arituko gara parkean, eta arratsaldean ospakizun ibiltaria izango dugu Judimendiko hainbat plazatan ekintza txikiak burutuz. Bakarrik zu behar zaitugu SUmendirengatik topa elkarrekin egiteko!\nBost urte hauetan, txinparta horretatik abiatuta, SUmendiko laba harri bihurtu eta auzoan errotu da proiektua. Esku osoa beteta, hamaika xede ditugu oraindik aurretik eta zu ere behar zaitugu bide horretan. Bost urte eta gero SUmendin bero-bero!\nKanal hauetan artxibatua: Iritzia | Okupazioa | Gasteiz


Auzoetako jaiak antolatzek akordioak sinatu dituzte - Lasarte-oria - Txintxarri.eus\nAuzoetako jaiak antolatzek akordioak sinatu dituzte\nTxintxarri Aldizkaria 2021-10-07 12:26\nZabaleta eta Sasoeta auzoetako ospakizunak diruz lagunduko ditu udalak 2022an eta 2023an.\nOsasun krisiak eten egin zituen Lasarte-Oriako auzoetako jai eta ospakizunak. Badirudi, ordea, bueltan izango direla datorren urtean. Horren seinale dira udalak Sasoeta Sasoian eta Zabaleta Auzolan elkartearekin sinatu dituen lankidetza akordioak. Hiru urterako hitzarmenak izango dira, eta horien bitartez, udalak auzo horietan antolatuko dituzten zenbait jarduera diruz babestuko ditu.\nSasoeta Sasoianen kasuan, 2021ean ez du diru-laguntzarik jasoko. COVID-19ak eragindako egoera medio, aurten oraindik ospakizunik ez egitea erabaki baitute. 2022an, berriz, 3.1445 euro jasoko ditu udaletik, eta 2023an, aldiz, 3.190. Laguntza ekonomiko horrek honako jarduera hauek babestuko ditu, besteak beste: urrian egingo dituzten festetako txupinazoa eta txaranga, kontzertuak, zezen suzkoa, puzgarriak, sardina jatea eta danborrada. Angel Lopez auzo elkarteko lehendakaria arduratu da dokumentuak sinatzeaz.\nZabaleta Auzolanenen akordioa, antzeko. Elkarte horrek aurten ere ez du jairik antolatu, baina datorren urtean, 2022an, eta hurrengoan, 2023an, bai. Maiatzaren 28tik ekainaren 2ra izango dira jaiak, eta egitasmo ugari aurreikusi dituzte dagoeneko, hala nola, haurrentzako jolasak, elektrotxaranga, auzo afaria, erromeria, bertsolariak eta musika emanaldiak. Udalak 3.145 eurorekin lagunduko du datorren urteko egitaraua, eta 3.190 eurorekin 2023koa.\nGoizane Lopez auzo elkarteko lehendakari berriak sinatu du lankidetza akordioa.


Posted par Tranquillus | Aza 29, 2021 | Idatzizko eta ahozko komunikazio trebetasunak\nArduradun bati zuzentzeko formula adeitsuak\nTestuinguru profesional batean, gerta daiteke a bidaltzea mail maila hierarkiko bereko lankide bati, menpeko bati edo nagusi bati. Kasu batean zein bestean, erabili beharreko esaldi adeitsua ez da berdina. Nagusi bati idazteko, ondo egokitutako formula adeitsuak daude. Gaizki egiten denean, nahiko desegokia dirudi. Artikulu honetan, ezagutu begirale batentzako erabili beharreko formula adeitsuak.\nNoiz letra larriz jarri\nMaila hierarkiko altuagoko pertsona bati zuzentzen diogunean, normalean, "Jauna" edo "Andrea" erabiltzen dugu. Zure solaskidearekiko kontuan hartzeko, letra larria erabiltzea komeni da. Ez du axola "Jauna" edo "Andrea" izendapena errekurtso-inprimakian edo behin betiko formularioan dagoen.\nHorrez gain, letra larria erabiltzea gomendatzen da duintasun, titulu edo funtzioei dagozkien izenak izendatzeko. Hortaz, zuzendariari, errektoreari edo presidenteari idazten diogunaren arabera, «zuzendari jauna», «errektorea» edo «presidente jauna» esango dugu.\nNolako adeitasuna posta elektroniko profesional bat amaitzeko?\nMezu elektroniko profesional bat bukatzeko begirale bati zuzentzeko, hainbat formula adeitsu daude. Hala ere, kontuan izan mezu elektronikoaren amaierako formula adeitsuak deiari dagokionarekin bateragarria izan behar duela.\nHorrela, formula adeitsuak erabil ditzakezu mezu elektroniko profesional bat amaitzeko, hala nola: "Mesedez, onartu zuzendari jauna, nire sentimendu nabarmenak adieraziz" edo "Mesedez, sinetsi, presidente eta zuzendari nagusi jauna, nire errespetu sakonaren adierazpenean".\nREAD Azkarregi uzten duen mezu elektronikoa bere egilearen posta elektroniko arriskutsua bihur daiteke\nLaburra izan dadin, posta elektroniko profesional baten egiturak gomendatzen duen bezala, beste esamolde adeitsu batzuk ere erabil ditzakezu: "Agur bero bat". Formula adeitsu bat da, solaskidearentzat edo berriemailearentzat oso aberasgarria dena. Argi eta garbi erakusten du scrum gainetik jartzen duzula bere egoeraren arabera.\nHorrez gain, jakin behar da sentimenduen adierazpenari dagozkion adeitasun-adierazpen edo zenbait adierazpen ukitu handiz erabili behar direla. Hori gertatzen da igorlea edo hartzailea emakumea denean. Horren arabera, emakume bati ez zaio gomendatzen bere sentimenduak gizon bati aurkeztea, baita bere arduradunari ere. Alderantziz ere gertatzen da.\nDena den, imajina dezakezun bezala, saihestu egin behar dira "Zure bihotz-bihotzez" edo "Bihotzez" bezalako esaldi adeitsuak. Baizik eta lankideen artean erabiltzen dira.\nHala ere, dena ez da formula adeitsuak behar bezala erabiltzea. Ortografiari eta gramatikari ere arreta berezia jarri behar diozu.\nHorrez gain, laburdurak saihestu behar dira, hala nola zenbait esapide oker: "Eskertuko nizuke" edo "Mesedez, onartu...". Hobe da "eskertuko nuke" edo "Mesedez, onartu ..." esatea.\nBidali mezu elektroniko bat zure arduradunari: zer nolako formula adeitsu erabili? Azaroa 29, 2021Tranquillus\nAtzeranzkoHobetu zure mezu elektroniko profesionalak ongi egokitutako formula adeitsuekin\nSuivantNolako adeitasuna posta elektroniko profesional batean eskerrak bidaltzeko?


Enpresa praktikak: Balio erantsia - Goierri Eskola\nPortada » Enpresa praktikak: Balio erantsia\nAste honetan, Goierri Eskolako praktika arduradunak, Juan Urteagak, 2014-2015 ikasturteko enpresa praktikei buruzko datuak aurkeztu ditu. Zenbakiak harrigarriak dira. Jende asko ez da konturatzen zer nolako lana den gure ikaslegoaren praktiketako eskariari erantzun bat ematea, elkarrizketa eta kudeaketa lan handia baita. Prozesu guzti hau bideratzen da:\n-Enpresa arduradunekin: Giza baliabideetakoekin, gerenteekin, produkziokoekin…\n-Goierri Eskolako tutoreekin\nJoko sinple batera gonbidatzen zaitugu: eskuinean dauden galderak irakurri ondoren erantzuna pentsa ezazu botoia sakatu aurretik. Bazenekien kopuru hauek mugitzen ditugunik?\nGoierri Eskolako zenbat ikaslek egingo dituzte praktikak 2014-2015 ikasturtean zehar?\nHauxe da Goierri Eskolak kudeatutako praktika kopurua. Nola banatzen dira?\nOinarrizko Lanbide Heziketa: 35\nErdi Mailako Heziketa Zikloak: 30\nGoi Mailako Heziketa Zikloak: 135\nLangabetuei bideraturiko ikasketak: 67\n“Txilerako teknikariak” programa: 21\nZer ordezkatzen du 227 zenbakiak?\n2014-2015 ikasturtean gure ikasleak praktikak egin dituzten enpresa kopurua da.\nZenbat pertsonek hartzen dute parte Formakuntza Dualeko programetan?\nHEZIBI izenez ezagutzen da Eusko Jaurlaritzak Txandakako Lanbide Hezkietarako Programa Duala. Hau hirugarren urtea da eta zenbakiak urtez urte handitzen joan dira: lau ikaslerekin hasi ginen, bigarren urtean sei izan ziren eta hamaikara iritsi gara aurtengoan. Aurreikuspenaren arabera, etorkizun hurbilean geroz eta enpresa gehiagok ezagutu eta parte hartuko dute programa honetan, ondengo arrazoiak tarteko:\nEuren beharretara eta kulturara azkarrago egokituko diren ikasleak dipuzte.\nEnpresara talentua erakarri eta fidelizatzeko erraminta bat da.\nBelaunaldien ordezkatzea errazten du.\nHalaber, aurreikusteko modukoa da gero eta gure ikasle gehiagok hautatuko dutela formakuntza hau zeren:\nProdukzio ingurune erreal batean prestatzeko aukera ematen diete, gutxienez urtebetez.\nDuten jarduera ekonomikoagatik, ordain bat jasotzen dute (kontratua edo beka).\nEnplegu aukerak hobetzen dira.\nLan ibilbidea Gizarte Segurantzara kotizatzen hasteko aukera ematen du.\nHorretaz gain, Goierri Eskolak, Ikaslan Fundazioaren bidez, curriculoetan derrigorturiko praktikez gain, borondatezko praktikak eskaintzen ditu. Zenbat lagunek egin dituzte praktika hauek?\nIkaslan Fundazioa Goierri Eskolako erdi eta goi mailako zikloetako ikasleak borondatezko praktika gehigarriak egin eta lan mundura egoitzen laguntzen dieten formakuntza zentroa da. Oso paper garrantzitsua betetzen du lan mundura egiten den jauzian. Bere lana da ikasleei formakuntza egokia eskaintzea trantsizio hori ahalik eta errazena izan Darin. Ikaslanen helburua da ikaslea lanposturako prestatzea, eskolaren eta lan munduaren arteko ezberdintasunak arinduz. Hau Eusko Jaurlaritzak sustaturiko formakuntza dualari Goierri Eskolak gehitzen dion ekarpena da.\nIkasturte honetan, horrela eman da banaketa:\nOinarrizko Lanbide Heziketa: 8.\nErdi Mailako Heziketa Zikloa: 25.\nGoi Mailako Heziketa Zikloa: 113.\nPosible al da praktikak atzerrian egitea?\nAurten bederatzi ikaslek burutu dituzte praktikak atzerrian: Irlandan, Suedian, Polonian edota Holandan.\nNazioartekotzea gure apustuetako bat da eta urtero ahalegintzen gara atzerriko praktikak sustatzen.\nOndorengo aurkezpenean ikus dezakezu informazioa xehetasunez\nLANBIDE HEZIKETAKO "ATE IREKIAK" JARDUNALDIAPatronoekin solasean: INDAR


Abuztuaren 14an Zodiac - Astrology Zodiac Signs - Leo\nAbuztuaren 14an Zodiac\n08/14 urtebetetzea - Zodiac informazioa x\nAbuztuaren 14an aldaketarako erresistentzia handia izan daiteke, Leoren kalitate finkoa bere distira bizienean deigarria izan daiteke. Egun horretan aukeratutako bideak aurrez zehaztu ohi dira eta bidea gidatzen duten beti baikortasunez eta xedez betetako borrokak izaten dira, baina azkeneko agerpenean beti emankorrak dira. Une honetan jaiotako pertsonak asmo handikoak dira, egiturak gobernatzen dituzte eta beren posizio eta aukeretan zerbait handiagoa, arrazionala eta sendoa izan behar dute.\nEGUZKIA - SATURNO - (Pluton) - MARS\nHain indartsuak diren entitateak orekatzeko eta haien bizitza errazagoa eta bizitzeko errazagoa izan dadin, abuztuaren 14an jaiotako Leok askatzen ikasi behar du. Nahiz eta anbiziotsuak izan eta beren helburuetara bideratuak izan, gastatu egiten dute eta nahikoa denbora behar dute atseden hartzeko eta pauso bakoitzean beren posizioa aztertzeko, beren helmugara bideratzen dutenari arreta eta argitasuna emanez. Zorrotzak baina beroak dira, ekintzarako eta abenturarako prest daude, baina batzuetan ilun samarrak daude beren adierazpenean eta inguruko mundua hautemateko moduetan. Bere seme-alabak hitz egiten duen bakoitzean errespetatu beharrekoak dira, beraz, benetan heldu gisa joka dezakete, beren behar hauskorrenen jakitun.\nEgin dutenaren xedeak batzuetan ez du funtsik, eta jasan arte edozein zereginari eutsi ahal dioten arren, batzuetan konturatu behar dira ez dutela horrelakorik egin behar. Haien norabidea aldatzen utzi beharko litzateke, ikuspuntua aldatu eta nondik norakoak ikus ditzaten, eskrituraren arrazoiak ulertuz. Itxaropen positibo eta errealistek gobernatzen dituztenean, aurrera egin eta jaiotako haurrentzako mugimendu eta hazkunderako toki nahikoa sortuko dute.\nAbuztuaren 14an jauzi baten aurreko bi urteetan jaiotako Leo ordezkarien Sabian sinboloa:\n'Intoxikatutako oilaskoak zorabiatuta hegoak hegan egiten saiatuz'\nSabian sinboloa abuztuaren 14an jauzi egin zen urtebete eta urtebete lehenago jaiotako Leo ordezkarientzat\n'Uso garraiatzailea bere eginkizuna betetzen'\nBistakoa da bi sinbolo horien arteko desberdintasun nagusia hegaztiak saiatzen ari diren zerbait egiteko duen xedean eta gaitasunean dagoela. Bide egokian jarrita, eta haien errealitate fisikoarekin eta mugekin harremanetan jarrita, data horretan jaiotako pertsonak eskura dituzten helmugetara joango dira eta egin behar zutena beteko dute. Haien istorioa eragin toxikoetatik aske uzten duen istorioa da, okerrak kezkatuta mantentzen dituzten eta benetan egin nahi dituzten mugimenduak onartzen ez dituzten sinesmenak. Murrizketak eta inposatutako sinesmenekiko loturak hasten direnean, bidea topatuko dute eta bizitzan zehar mugituko dira hegaldiaren erraztasunarekin.\nBeraien mundua garbitzeko eta beren egoerak modu errealean onartzeko, benetan direnagatik, abuztuaren 14an jaiotakoek beren mundu emozionala zama kargatuta mantentzen duten arbasoengandik desintoxikatu eta garbitu behar dute. Bizitzan duten xedea egia altuagoak aurkitzea da, atseden hartzea eta haien gorputzarekin eta haren mugekin sintonizatzea, hegoak emango dizkieten eta bide onean jarriko dituen euskarri egitura sortuz.\nEguneroko bizitzan aplikatzen diren arau zorrotzak lotzeko mundu emozionalean zailagoak izan daitezke. Duinak eta indartsuak dira, askotan antolatzaile gutxiago, bideratuta edo erantzukizuna hartzeko prest dauden bazkideentzako zutabe baten rola hartzen dute. Izan ere, partaide duten sistemarekin dituzten arazoei buruz hitz egiten du eta defentsa mekanismoak hausten ditu indartsuago bihurtzeko beren barne egiak argitasun gehiagorekin ikusten dituzten bitartean.\nBesteekiko mugak maiz izaten dira arazoak bihotzean sartzen dituzten gai nagusiak, indartsuak eta defentsiboegiak maitasunak barneratzeko edo osasuntsuak ez diren gorabeherak ahalbidetuz eta energia xahutzen dutenak. Bazkideak erraz eta malgutasunez aukeratu beharko dituzte, denbora pasa ahala etorriko diren aldaketetarako irekita. Horrek pertsona egokiak erakarriko ditu bere bizitzara, eta ulertuko die bere izaera alaia eta espontaneoa ukitzerakoan zein ondo egon daitezkeen ulertzen.\nAbuztuaren 14an jaiotako pertsonek estatistiketan, matematiketan, historian eta mundu errealaren egiturari eta osotasunari buruz gehiago jakiteko aukera ematen duten arlo guztietan nabarmentzen dira. Zerbait garbia eta agerikoa behar dute beren alde leunarekin harremanetan daudenean buru zoragarriak lortzeko eta konpromisoa hartzeko. Lankideengandik zorrotzak eta urrunak izan daitezkeen arren, ahal duten guztia egingo dute talde handiko kide gisa arrakasta izateko, denbora aurrera joan ahala lider postuetara iritsiz eta besteen artean beren benetako lekua onartuz.\nDesiragarria da abuztuaren 14an jaiotako pertsona batek bere kristala edukitzea, bere bizitzan benetan eragina izango duela aurkituko baitu. Ilvaita beraien aukerarik onenetarikoa da, izan ere, harri honek pazientzia areagotzeko eta denbora jarioarekin harremanetan jartzeko balio du. Gauzak zailtzen direnean jasateko indarra emango die, eta sormena eta edozein arazo adimen irekiz konpontzeko gaitasuna hobetuko ditu. Haien emozioetarako oinarrituta eta egonkortuz, harri honek platerean emandako mundu fisikoa eta egoerak onartzen lagunduko die.\nAbuztuaren 14an urtebetetzea oparia\nAhaleginak egiten dituzten arren, abuztuaren 14an jaiotako Leoak jarduera alaiak behar dituzten haur handiak dira. Errespetatu data hau eta eman esanahia haien urtebetetzea dela, nahiz eta esangurarik ez balu bezala jokatu. Haien opariak inspiratzailea eta arina izan behar du, entzuteko, behatzeko eta mugitzeko zerbait. Arropa lasai asko eskertuko dute, baina jakintsuagoa da festa dibertigarri batera ekartzea, ikuskizun baterako sarrerak erostea eta etorkizunean barre egiteko edo aurrera begiratzeko zerbait ematea.\nEzaugarri positiboak abuztuaren 14an Born\nIndartsuak, beren etorkizuna lortzeko eta lan egiteko prest, egonkorrak, fidagarriak eta zaindutakoekin pazientzia dute. Errespetuz eta egituratuta, arrakasta izango dutenak dira.\nEzaugarri negatiboak Abuztuaren 14an Born\nIlunak eta zenbaitetan lur jota, bihotzak benetan irrikatzen duena baino gehiago lortzen saiatzen dira. Arimaren beharretatik bereizita, alferrak eta urrunak bihurtzen dira, erakutsi nahi duten irudira gehiegi zentratuta, beren munduan benetan aberatsa eta baliotsua dena baino.\nUrtebetetze ospetsuak abuztuaren 14an\n1945ean Steve Martin jaio zen, aktore, banjo jotzaile, gidoilari eta umorista estatubatuarra, komediarako ikuspegi sarkastiko eta absurdoagatik ezaguna. Geroago, bizitzan, bere aitarekiko sentimenduak gorrotoak zirela gogoratu zuen, harro baina kritikoegia zelako.\n1966an Halle Berry jaio zen, aktore eta modelo estatubatuarra, baita Miss World 1986ko Estatu Batuak eta emakumezko aktore onenaren Oscar Saria jaso duen emakume beltz bakarra. Txikitatik aldendu da aitarengandik eta gogoratzen du amari oso tratu txarra eman ziola.\n1983an Mila Kunis jaio zen, ukrainar aktore estatubatuarra, Sarah Marshall, Black Swan eta Friends with Benefits filmetan egindako rolengatik aitortua. Oso gaztetan joan zen AEBetara Errusiatik, eta gurasoek aldaketa handi hori egiteko arrazoietako bat antisemitismoa zela aipatu zuen.\nGertaera Historiko garrantzitsuak abuztuaren 14an\n1457 - Liburu bat argitaratzen den egunarekin inprimatzen den lehen aldia.\n1592 - Falkland uharteak lehenengo aldiz ikusi ziren.\n1791 - Haitiko iraultza hasi zen.\n1893 - Motordun ibilgailuen matrikula lehen aldiz sartu zen Frantzian.\n1959 - Fundazioa markatzen duen lehen bilera ofiziala American Football League-k egin zuen.\n1975 - Londresen The Rocky Horror Picture Show filmerako estreinako film luzea estreinatu zen.\nPribatutasun Politika Eskorpioia Minbizia Kilo Akuarioa\ngemini eta capricornio bateragarriak dira\nzodiako zeinu azaroaren 25erako\npisces gizona eta pisces emakumea\nnola maitatu aquarius emakumea


Alokairuko etxebizitzetarako udal eraikinen birgaitze energetikoa bultzatzeko laguntzak handitu ditu Nafarroako Gobernuak - LIFE NAdapta - navarra.es\nAlokairuko etxebizitzetarako udal eraikinen birgaitze energetikoa bultzatzeko laguntzak handitu ditu Nafarroako Gobernuak\nLIFE-IP NAdapta-CCk Nafarroako azpiegituren eta lurralde-plangintzaren egokitzapen-kudeaketa hobetzeko lan egiten du, hiri-birgaitzea, hiri-berroneratzea eta hiri- eta landa-ingurunearen energia-eraginkortasuna sustatuz eta azpiegituren eta paisaien urrakortasuna aztertuz.\nNafarroako Gobernuko lehendakariorde eta Etxebizitzako titular Jose Maria Aierdik duela gutxi Ariben berretsi zuen alokairu babestuko etxebizitzen eskaintza handitzearen aldeko apustua, landa-eremuan udal-eraikinak birgaitzeko diru-laguntza publikoak handituz. Horretarako, lankidetza-hitzarmenak bultzatuko dira toki-erakundeen eta Nasuvinsa sozietate publikoaren artean.\nJosé María Aierdi Lurralde Antolamendu, Etxebizitza, Paisaia eta Proiektu Estrategikoetako sailburuak Pirinioetako Mahaiko eta lurraldeko tokiko erakundeetako ordezkariei joan den otsailaren 11n Aezkoako Ibarreko Batzarrean egindako lan-saioan azaldu zienez, diru-laguntzak obren kostuaren % 75 estaltzera pasatuko dira, aurreko % 50aren aldean, gehienez 60.000 euro etxebizitza bakoitzeko; aurten, berriz, 15.000 euro ziren. Batzar horretan Eneko Larrarte Etxebizitzako zuzendari nagusiarekin, Ruben Goñi Proiektu Estrategikoen zuzendari nagusiarekin eta Alberto Bayona Nasuvinsa sozietate publikoko zuzendari kudeatzailearekin izan zen Aierdi.\nDiru-laguntza horiek dauden etxebizitzak birgaitzeko dira, errentan emateko baldintza egokiak izan ditzaten, baldin eta egiaztatzen bada, behin-behineko kalifikazioa eskatzeko unean, etxebizitzak ez zirela errentamendura edo lagapenera bideratu azken urtean. Era berean, toki-erakundeen edo sustatzaile publikoen lokalen erabilera etxebizitzetara alda daiteke, beheko solairuan edo solairuartean kokatuta badaude eta bizigarritasun-zedula lortzeko aukera ematen badute, hirigintza-araudia eta martxoaren 22ko 142/2004 Foru Dekretuaren II. eranskinean jasotako bizigarritasun-baldintzak bete ondoren.\nLaguntza horiek jaso ahal izateko, birgaitutako edo sortutako etxebizitzak errentamendu-erregimenera bideratu beharko dira, birgaitzeko behin betiko kalifikazioaren edo dagokion bizigarritasun-zedularen ondorengo 10 urteetan.\nNafarroako Gobernuak 5.000 biztanletik beherako toki-erakundeei laguntzeko formula berri bat aktibatu du diru-laguntza hori jaso ahal izateko, espedienteen kudeaketa, etxebizitzen birgaitzea eta alokairua lagunduz eta erraztuz, Nasuvinsarekin hitzarmen bat sinatuz.\nUdalaren ekarpena: kostu osoaren % 15\nHitzarmena sinatuz gero, toki-erakundeen inbertsioa % 15ean geratuko litzateke, eta lehen aipatutako diru-laguntzari gehituko litzaioke; sozietate publikoak, berriz, kostuaren gainerakoa ordainduko luke, gehienez 50.000 euro etxebizitza bakoitzeko. Nasuvinsa arduratuko litzateke birgaitzeaz, babes ofizialeko etxebizitzen alokairua haren ekarpena eta Foru Gobernuaren diru-laguntzaren erdia bete arte lagatzearen truke; une horretan, ustiapenaren kudeaketa toki-erakundeari itzuliko litzaioke.\nIldo horretan, gogoratu behar da Nafarroako eraikinen birgaitze-jarduerak birgaitze-inbertsio guztien % 21 baino ez zirela duela bi urte, eta 2021ean bikoiztu egin direla, guztira inbertitutako 82 milioi euroen % 40 guztira.\n2,5 milioi inbertitu dira Pirinioetan\nNafarroako Gobernuak sustatutako babes ofizialeko etxebizitzen birgaitze- eta sustapen-politikak, Pirinioetako Planaren barruan, 1,35 milioi euroko inbertsioa ekarri du legealdi honetan, eta 13 etxebizitza merkatura ateratzea ahalbidetu du. Horrela, Auritz, Aurizberri eta Jaurrietan udal-titulartasuneko eraikinak birgaitu dira, eta Erronkariko bidezainen etxe zaharra.\nHorrez gain, Garraldan energia-eraginkortasun handiko lau etxebizitza lortzeko bi eraikin simetriko eraikitzen ari dira, alokairuko BOEen eskaintzari gehituko zaizkionak eta 1.180.000 euroko inbertsioa dutenak.\nEtxebizitza partikularrerako laguntza\nSaioan, landa-eremuko birgaitzea lehenesteko lankidetza-hitzarmenak sinatzeko aukeraz ere hitz egin da, laguntza publikoekin osatuta, hala nola PREE 5000 programarekin, erronka demografikoa duten udalerriei bereziki zuzendua. Laguntza-deialdi hau Nafarroako Gobernuak Europar Batasuneko Next Generation berreskuratze-funtsen bidez bultzatutako lehen ekimena da.\nELENA-Udaberria proiektuaren esparruan, laguntza-sare bat diseinatu da Etxebizitzak eta Eraikinak Zaharberritzeko Bulegoen (EEZB) eta Nasuvinsako eskualde-bulegoen bidez, udalei, partikularrei eta proiektu bat izapidetu eta dagozkion laguntza publikoak lortu nahi dituzten auzo-komunitateei aholkularitza eta estaldura teknikoa emateko.\nLanda-inguruneko auzoaren energia biziberritzeko proiektu pilotua\nIldo horretan, LIFE-IP NAdapta-CCk Nafarroako azpiegituren eta lurralde-plangintzaren egokitzapen-kudeaketa hobetzeko lan egiten du, hiri-birgaitzea, hiri-berroneratzea eta hiri- eta landa-ingurunearen energia-eraginkortasuna sustatuz eta azpiegituren eta paisaien urrakortasuna aztertuz. C6.9 ekintzaren barruan, 2022an landa-inguruneetan auzoaren energia berritzeko proiektu pilotu bat egitea aurreikusita dago.\nProiektu integratuak landa-eremuko eraikin publikoak birgaitzeko ekimenak jasotzen ditu, eraginkortasun energetikoa kontuan hartzen badute; izan ere, LIFE-IP NAdapta-CCk klima-aldaketarekin lotutako neurri osagarriak barne hartzen ditu, eta klima-aldaketaren ibilbide-orriaren (HCCN - KLINa) helburuak lortzen laguntzen du.


Ezkaba ihesaldi 80 urte 2018-05-22 | Ruta Ermitagaña, Navarra (España)- GPS track\nEzkaba ihesaldi 80 urte 2018-05-22\nBisitak 331, kokapena 12\n1938. urteko maitzaren 22an, Alfontso XII. gotorlekutik, gerra garaiko ihesaldi handiena izan zen. Gotorlekua inoiz ez zuen bete bere eginkizuna. Azken Karlistaldian Iruñaren setioaren ostean eraikitze lanekin hasi baina bukatzerakoan, gerra handia hasia zela, hegazkinen bonbardaketak zirela eta, bere balio estrategikoa galdua zuen. Tamalez 1934. urteko urriko iraultzaren ostean, presondegi bezala erabiltzea erabaki zuen gobernuak. Eta gerra zibila piztean, presoz betetzen hasi zen berriz ere. Bizi baldintza kaskarraz gain, hainbat "saka" pairatzen zuen presondegiak. Egoera tamalgarriari aurre egiteko, preso talde batek sekulako ihesaldia prestatu egin zuen.\nBedratziehun bat preso ihes egin zuten, bertze askok, indarrik gabe eta Iruñatik argiekin igotzen zirela ikusirik, hanka ez egitea erabaki zuten. Ihesaldian parte hartutakoen artean 213 inguru Nafarroako hainbat herri eta mendietatik afusilatuak izan ziren. Udan, Iruñako gotorlekuan 14 iheslari epaituak, fusilatuak izan ziren ere. Soilik 3 gizon iritsi izan ziren Frantziara, amestutako askatasuna eskuratuz.\nEgun horretan gertatutakoaren omenezko bilkura bat sortu zen aurten ere. Kirolari talde ezberdinetako jendea bildu zen gotorlekuan, oinez nahiz korrika bertara igotakoak. Azken agurraren ostean, ausarta talde bat ihesaldiaren ibilbidea egitera irten zirelarik.\nGure kasuan Donibanetik bilkurara gerturatzeko ibilbidea osatzeko elkartu izan ginen. Hona hemen egun honetan zehar buruturiko ibilbidea.\nDonibaneko burdindegi batean gelditu eta handik hasiko da gaurko igoera. Takonera eta Larrainako aldapara zuzenduko gara estreinekoz.\nEskaileretara iritsi eta handik Plazaola tren bidera jaitsiko gara.\nArga gaineko Plazaola tren zaharraren zubitik igaroko gara. Azken uholdeek ibaiaren beherago zegoen Kurtidoreen presa suntsitu zuten eta ondorioz ibaiaren zati hau, era bat aldatua dago, ura maila arrunt baxuago bai dago.\nErrotxapea auzotik Artikara zuzenduko gara.\nSahiezbidearen oinezkoentzako zubira iritsi eta\nhandik errepidetik Artika herri zaharreko azken etxeraino igoko gara. Bertan ezkerretatik Ezkaba mendiko magaletan murgiltzeko.\nHerria utzi aurretik eskuinetik hilerrira doazen eskaileratatik joango gara.\nHilerriaren horman, presondegian gerra eta gerra ostean bereziki, bizi baldintza kaskarrak eta presoen heritasunak direla eta hainbat preso hilik suertatu ziren. Horietako batzuk hilerri honetan ehortzi zituzten. Ezkaba mendiko magaletan dauden herri guztietako hilerriak bete zirenez eta herritarrek ehorteko tokirik izango ez zutelakoan, militarrei kexa formala helarazi zitzaien eta hauxe izango da arrazoia, gerra ostean Ezkaba mendiko gailurrean, presondegitik gertu hilerri berri bat eraikitzeko. Hilerri horren izendapena, botilen hilerria da. Bertan indusketak egitean hasi zirenean, hildakoen hanken tartean, gehienetan, botila bat agertzen zelako. Presondegiko administrari baten bati bururatu zitzaion gutxienez botilen barruan hildako presoen informazioa sartzea. Kontutan izan behar da hildako gehienek familiarekin harremanak ez zituztela, gerra eta errepresioa eta beldurra zabaltzeko bertze modu bat zelako. Blogaren sarrera honetan informazio gehiago duzue.\nIndusketekin hasi ziren garaiko argazki batzuk\nHilerritik errepide nagusira irteten den pistatik aterako gara.\nErrepidea zeharkatu eta zuzenean abiatzen den bidexkatik aurrera ekingo diogu.\nAlfonso XII gotorleku atea\nEzkabako gotorlekuako ate nagusia. Presoak ate honetatik atera ziren egun honetan ordu honetan baina 80 urte lehenago.\nArtikako hilerria. Bertan ehortzitako presoen zerrendarekin plaka bat eskegita dago.\nLarraina aldapan zuzenean beherat egin.\nErrepidea zeharkatu eta zuzenean Artikarantz\nErrepidea zuzen zeharkatu berriz.\nArtikako azken etxean ezkerretik abiatu.\nEskuinetik gorat dauden eskailerak igo.\nPista zeharkatu eta apur ezkerretatik gora doan bideari ekin.\nPista berri hau zeharkatu eta zuzenean gora doan bidetik jarraitu.\nEskuinetik beherat doan bidea hartu.\nBasora iristean ezkerretik jarraituko dugu Artikara iristeko.\nBidegurutze 10- Eskuin\nEskuineko bidera pasa\nBidegurutze 11- Eskuin\nEskuinetik tren bideetara gerturatzeko eta usaimenen parkera iristeko.\nErrepidea zuzenean zeharkatu eta bidexkara pasa.\nEzkabara doan errepidera iritsiko gara. Goiko bihurgunean dago omenaldi monumentua.\nJaitsieran errepidea zeharkatuko dugun aurreneko aldia.\nBerriz errepidea zeharkatu eta metro batzuk aurrerago eskuinetik abiatzen den bidera pasa.\nPlazaola tren bide zaharreko pasalekura jaisteko eskailerak.\nEzkaba mendiko tontorrean dauden antenetarikoen artean aurrenekoa.\nHasiera ihesaldi 80 urte\nDonibane auzoan dugu hasiera.\nKarrika hau zuzenean zeharkatu. Zeta fabrika alderantz\nSagrado corazoneko monumentua. Ikuspegi ederrak Iruñerriaren gainetik.\nPresoen oroigarri monumentua. 2018. maitzan berritua.\nPlazaola tren zaharraren zubia Arga gainean.\nErrepidea zeharkatu Renfe geltokitik gertu Biurdana parkera eta Argara iristeko\nTren gaineko zeharkabidea\nSaihezbidearen gainetik oinezkoen zubitxoa\nKaixo, zure lagunak ibilbide interesgarri hau topatu du Ezkaba ihesaldi 80 urte 2018-05-22 https://eu.wikiloc.com/ibilbide-senderismo/ezkaba-ihesaldi-80-urte-2018-05-22-27805271 Ondo izan, Wikiloc | Rutas del Mundo


ikasbil.eus: Dokuteka: Laborantzako lurrak, laborantzarako\nNekazariek espekulazioari aurre nola egin dioten ikusteko, ikus bideo hau.\nAnitz egunez. Aunitz egunez, egun askotan.\nEtxalde hau galdua izanen zen. Etxalde hau galdua izango zen.\nUsaian ere. Ohituraz edo usadioz ere.\nOrtotsik ibiltzen ahal gintezke. Hanka hutsik ibil gintezke, oinetakorik gabe.\nHemen animaleko indar-jokoa izan da. Hemen izugarrizko indar-jokoa izan da.\nMenturaz eskuratuko dugu etxalde hau. Agian etxalde honen jabe egingo gara.\nBakotxak bere harria nahi du ezarri. Bakoitzak nahi du bere ekarpena egin, beren aletxoa jarri.\nDena egiteko da. Guztia dago egin gabe edo eginkizun.\nEsataria. Eguraldi zoragarri honekin ospatu zuten igandean Lurramaren 16. edizioa, orain arte egin duten bereziena. Biarritzeko (Miarritzeko) ohiko lekua atzean utzi eta Arbonara mugitu dira, zehazki 120 egunez okupatuta egon den gunera. Lurramarekin batera okupazioari amaiera eman diote.\nPanpi Sainte-Marie (Euskal Laborarien Batasuna). Bost hilabetez edo hemen egon gira (gara), eta anitz egunez segurik (seguruenik). Hasi ginuen (genuen) mugimendu hau salatzeko hemen gertatzen ari dena, kostaldean orokorrean. Lurra bilakatu da espekulazio-tresna bat. Harrigarria da, eta okupazio gogor bat egon da beraz lur, etxalde honetan. Lortu dugu epe laburreko garaipen bat; izan da erostun potentzial batek, beraz, aberats batek atzera(t) egin duelako. Horrek erakusten du balio duela. Ez baginen mugitu, gaur egun etxalde hau galdua izanen zen. Ez da oraindik borroka irabazia, baina urrats taktiko bat edo garaipen taktiko bat eman dugu.\nIñaki Berhokoirigoin, Lurramako presidentea. Badu dimentsio politikoago bat, usaian ere… Baditugu, badu beti politiko kutsu zerbait zeren Lurrama ez da saloi neutro bat, badugu, aldarrikapenak baditugu, eta proiektu, laborantzarako proiektu politiko bat, baina(n) egia da hemen izaitearekilan (izatearekin) horrek dimentsio(ne) handiago bat hartzen duela. Begira(z) non diren. Hor ez da godrounarik (galipotik), ez da betoinarik (hormigoirik), ortotsik ibiltzen ahal gintezke… Hara, hastapenetik defendatzen dugun lur horren gainean gira (gara) eta horren gainean dugu ere hemen lortutakoa ospatuko.\nDominique Ameztoy (Lurzaindia). Molde berean ere borroka bat izan da. Hemen animaleko indar-jokoa izan da saltzaile, erosle eta gure artean. Eta saltzea hautsi dugu, beraz, orain berriz jokoa irekia da. Menturaz eskuratuko dugu etxalde hau. Ordian (orduan) horren ospatzeko behar zen zerbait egin, eta hara, Lurramakoek asmatu dute hemen egitea.\nEsataria. Milaka pertsona gerturatu dira aurtengo Lurramara.\nBisitaria. Etorri ginen bai, duela, bon (beno), aspalditik egiten dugu deia, Lurrama inportantea delako, eta bo, guk gure artean besta eginen dugu eta hara, kontzertu goxoak.\nEsataria. Ekimen hau aurrera ateratzeko, noski, ehunka boluntarioen laguntza behar izan dute.\nMirentxi Ozki boluntarioa. Uste dut gaur 400 bat laguntzaile direla, duela… 100 bat txanda hasteko. Eta bai, bakotxak (bakoitzak) bere harria nahi du ezarri proiektu honetan eta okupazio honetan, eta Lurraman parte hartzea da denendako (guztientzat), indar bat, edo parte hartzeko manera bat, hasteko.\nEsataria. Nahiz eta lortutako garaipena ospatu, argi dute espekulazioaren arazoa ez dela oraindik amaitu.\nPhilippe Aramendi, Urruñako auzapeza. Ez da bukatzen, e! Ez da bukatzen. Gaur, gaurko okupazioa, hemengo okupazioa bukatuko da, baina(n) borroka ez da bukatua. Badakigu oraino (oraindik) kasik dena egiten, egitekoa dela, politikoki beharko ditugula soluzioak eta erantzunak hatzeman, eta hor dena egiteko da.\nHerri txikietako paisaia desagertzeko zorian\nAyuda mapa Contacta Información legal Privacidad


Taverna Vascaren hastapenak - Ahotsak.eus\nTaverna Vascaren hastapenak\nTaverna Vascaren hastapenak Bonbardaketa ostean, Santa Clara eta juntetxe alboan jarri zuten jatetxea, Montefuerte kondearen etxean. 1929. urte inguruan zabaldu zuten beraien gurasoek Taberna Vasca. Lehenago etxe horretan ere logelak izaten zituzten bezeroentzat, baina bonbardaketa ostean dena pasatu zuten bertara berria eraiki arte.\nHizlaria(k): Arrien Monasterio, Kontxi\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan GER-071-020 kodeko bideoa nahi duzula aipatzea: ahotsak@ahotsak.eus\nBonbardaketa ostean, Santa Clara eta juntetxe alboan jarri zuten jatetxea, Montefuerte kondearen etxean. 1929. urte inguruan zabaldu zuten beraien gurasoek Taberna Vasca. Lehenago etxe horretan ere logelak izaten zituzten bezeroentzat, baina bonbardaketa ostean dena pasatu zuten bertara berria eraiki arte.\n- Ta gero apurken-apurken ba hasi giñen, hor Santa Claran ipin gendun ba restaurantxu bet, iñor bez ez zan etorten lelenguetan alemanak bakarrik.\n- Sanra Claran nun?\n- Santa Claran, bakizu nun bizi den Egala?\n- Aldatzien bertan diñozu?\n- Ez, Santa Claran, zu, aber mojan kamiñue, lelengo dau oin museue dan palazixue. Bueno, gero segiduen jardintxu batzukin etxe bat, han etxien. Ze guk ha etxie euki gendun alkillata hori etxie da, Conde Montefuertena izen zan, ta eukin gendun akilleta gerran ze hamen zer asko egon zien, Madrilleko republikanuek-eta asko, eskapata eta giputzek eta etor zien asko eta orduen ba jentieri eta emoteko habitaziñuek eta lo eitteko-ta jentie alkillata euki gendun ha etxie. Ta klaro, gero hau erre zanien, handixe erre zanien, ba bertan ipin gendun restaurana, arbolan ondoan. Ta han bizi giñen ba hau etxie ein arte, hau etxie ain arte bertan bizi izen giñen. Ahal dan moduen han be bai.\n- Zuk beti ezetu dozu restaurana etxien.\n- Nik beti.\n- Nok jarri ban martxan Taberna Vasca famosue?\n- Ba nire aittek hartu otsan beste bateri, beste bateri, eta gero bera ba hor oin dau, hor egon zan lekuen hasi ziren nire aitte ta ama ya barriztute, "el año" ze urtien izengo zan? "Veinti nueve"-edo izengo zan. Usten dot izen zala.\nZerbitzariak non-noiz lan egiteko antolatzeko modua\nKanporako sagardoa egin\nGasteizko euskaldunen tabernak, umea zenean\nMeatzeak eta kafea


Prensa y publicaciones | Notas de prensa | MERCABILBAOK 2020AN DATU HISTORIKOAK LORTZEA AURREIKUSTEN DU, ABENDU HONETAN 22.000 TONA MERKATURATUZ\n“Gailurrera ez gara iristen besteak gaindituz, geure burua gaindituz baizik”. Mercabilbaok bere egin du Henry Forden esaldi hori; izan ere, merkaturatzeari buruzko datu historikoak lortzea aurreikusten du, “auzoko” fruta-dendetan fruta eta barazkien salmentan 2020. urtean daramagun goranzko joerari esker. Hala, ezohiko Gabon batzuen bezperan, Covid-19ak munduko komunitate osoa alarma egoeran duen une honetan, abenduan 22.000 tona merkaturatuko direla kalkulatzen da, hau da, urteko salmentaren % 10 baino gehiago.\nGaur goizean, Mercabilbaoko pabilioietan lan gehien egiten den egunetako batean, Xabier Ochandiano Bilboko Udaleko Garapen, Merkataritza eta Enplegu zinegotziak instalazioak bisitatu ditu, Aitor Argote Mercabilbaoko zuzendari nagusiarekin batera, produktuak saltokietara garaiz eta euren puntuan irits daitezen handizkako enpresek eta txikizkariek eguneko lehen orduetan egiten duten lana zuzenean ezagutzeko.\nElikagaien Unitatean lan egiten duten handizkako enpresak erritmo onean eta pandemia hasi zenetik ezarritako osasun neurri guztiak betez ari dira salmentei eusten. Ildo horretan, sektoreka, arrainen eta itsaskien sektorean 3.000 tona inguru merkaturatzea aurreikusten da, hau da, urteko merkaturatzearen % 14 inguru. Gehien eskatzen den produktua legatza da, eta bere atzetik oilarra eta txitxarroa.\nFruten eta ortuarien merkatuaren kasuan, 2020ko azken hilabete honetarako aurreikusten diren zifrak 19.000 tonakoak dira, hau da, urteko salmenten % 8 inguru. Datu historikoa da, eta kontsumitzaileen ohitura aldaketak eragin du: “jasaten ari garen mundu mailako osasun krisian, gero eta gehiago joaten gara gertuko fruta-dendetara berme onenak eskaintzen dituzten eta Mercabilbaoren kalitate zigilua duten produktuen bila”, adierazi du Aitor Argotek. Gehien eskatzen diren produktuak laranjak, platanoak eta sagarrak dira, eta baita Gabonetan ohikoak diren anana eta mahatsa ere.\n“Arrainen eta itsaskien handizkariek urteko fakturazio osoaren % 16 inguru izaten dute hilabete honetan, eta joera hori indartu egiten da Gabonak hurbildu ahala”, adierazi du hornidura zentroko zuzendari nagusiak. Datu horrek, modu berean, itsas pabiloia du ardatz, goizeko jardueraren intentsitate handiagoaren erreferente gisa.\nBermatutako produktuen salmenta\n“Elikadura unitateak normaltasunez funtzionatzen jarraitzen du, eta eskaintza zabala du Fruten eta Ortuarien eta Arrainen eta Itsaskien merkatuetan, merkaturatze erritmo onari eutsiz, egungo egoera zaila den arren. Osasun premia berriei azkar erantzun diegu hasieratik, eta, horri esker, Elikagai Unitatean elikagaien salmentak ez du ondorio negatiborik jasan”, adierazi du Aitor Argotek. Horrela, Mercabilbaok badaki enpresa txikizkariek eragozpenak izan dituztela euren instalazioetan edukiera kontrolatzeko edo salerosketa denbora murrizteko operatiboak aplikatzeko orduan, eta horregatik “benetan eskertzen dugu erakutsi duten pazientzia eta guztion osasuna zaintzeko eta produktuak gure etxeetara berme osoz iristeko helburu nagusiarekin osasun segurtasuneko neurri guztiak betetzeko izan duten jarrera, bai hemen, bai euren saltokietan”, gaineratu du Argotek.\nDatozen asteei begira jarrita, “egoera honetan ostalaritzako jarduera zelan gauzatuko den zain gaude, baina oraingoz, itsasoko produktuen sektorean, salmenta ona izaten ari da, batez ere, arrain freskoaren eta izoztuaren salmenta handitu delako gertuko arraindegietan. Martxotik lehen baino gehiago kontsumitzen dugu gure etxeetan, eta, ondorioz, sektore horrek salmentei eutsi ahal izan die, nahiz eta ostalaritza itxi”, azaldu du Aitor Argotek.\nLurreko produktuen kasuan, azken hilabeteetan salmentak gora egin du eta “Gabonetan bide beretik jarraituko duela aurreikusten dugu. Gure auzoetako fruta-dendak, erostera gero eta gehiago joaten garen saltokiak bihurtu dira”, gehitu du Argotek.\nEz dago zalantzarik. Mercabilbaok % 100ean bermatzen du elikagaien banaketa, kalitatezko produktu fresko eta zaporetsuekin. “Gabonetan egun horietako produkturik ohikoenak kontsumitu ahal izango ditugu, talde txikietan ziurrenik, baina mahai gainean ez zaizkigu elikagaiak faltako”, adierazi du zuzendari nagusiak.\nElikadura segurtasuna eta osasun kolektiboa\nMercabilbaok Basauriko instalazioetan lan egiten duten pertsona guztien osasuna zaintzen jarraitzen du. Martxoaz geroztik, garbiketa eta desinfekzio lanak areagotzeaz gain, Covid-19aren aurreko garbiketa eta desinfekzio protokolo bereziak ezarri dira, berezko baliabideekin pabiloi, kai, bide, leku komun eta abarretan, birusaren transmisioa prebenitzeko. Argotek dioenez, “Eusko Jaurlaritzako Osasun Sailak ezartzen dituen gomendio eta betebehar guztiak jarraitzen ditugu, bai modu kolektiboan bai pertsonalean. Egunero azpimarratzen ditugu neurriak, batez ere, maskara nahitaez erabili behar dela, ahal den guztietan pertsonen arteko distantziak gorde behar direla eta bilerak talde txikietan egin behar direla. Gainera, korridoreetan oztopoak sortzen dituen generorik ez egotea eskatzen dugu, pertsonak hobeto igaro daitezen”.\nAzaroaren 30ean izandako merkaturatze osoa\n2020ko azaroaren 30eko merkaturatze datuak 235.016 tonakoak dira guztira, 2019ko aldi berean baino nabarmen handiagoak; izan ere, 5.383 tona gehiago saldu dira fruta eta barazkien sektorean, 214.449 tonara helduz. Igoera hori, batez ere, herritarrek hasierako konfinamenduan eta ondorengo hilabeteetan gertuko fruta-denden alde egindako apustuak eragin du.\nAitzitik, arrainen eta itsaskien sektorean merkaturatzeak behera egin du eta 20.566 tonakoa da, batez ere Covid-19ak eragindako osasun krisia dela-eta ostalaritza itxi egin delako. Hala ere, jaitsiera zertxobait moteldu da, auzoko arrandegietako kontsumoa handitu egin delako.\nSektoreko garai indartsuenei dagokienez, martxoa, ekaina eta azaroa izan dira lurreko produktuen salmenta handieneko hilabeteak, abenduko datuen faltan. Ildo beretik, itsasoko elikagaiei dagokienez, ekaina eta iraila nabarmentzen dira, gehien saltzen diren hilabeteak izan baitira.\nJarduera hori guztia ez litzateke posible izango Mercabilbaon lan egiten duten pertsonen lanik barik, operadoreak, jarduera osagarrien eremuan, merkataritzako gunean, (eta) bulegoetan ari direnak eta garbitzaileak. Azpiegitura horrek 553.118 ibilgailu hartu ditu aurtengo azaroaren 30era arte, eta Gabonetan modu berezian areagotuko da arrainen eta itsaskien sektorean.\nLaburbilduz, gaur egun, euren produktuak instalazio hauetan hartzen dituzten jatetxeek, ostalaritzako eta merkataritzako establezimenduek, ondo baino hobeto ezagutzen dute Mercabilbaoren, iparraldeko janaritegi handienaren, kalitatearen, elikagai segurtasunaren eta betiko zapore onenaren sekretua. Gure goiburuak esaten duen bezala, “gertu erosita urrutira helduko gata”.


Arrasate Musikalek piano topaketa bat egingo du Amaia Antzokian | Mondraberri Arrasateko Ataria\nHasiera Albisteak Arrasate Musikalek piano topaketa bat egingo du Amaia Antzokian\nArrasate Musikalek piano topaketa bat egingo du Amaia Antzokian\nArrasate Musikalek Piano TOPAKETA bat antolatu du kontzertu moduan eta urtarrilak 31ean,astelehena 18:00etan izango da Amaia Antzokian. Bertan Arrasate inguruko herriak parte hartuko dute. Eskoriatza, Aretxabaleta, Oñati, Bergara, Elgeta. Soraluze, Legazpi eta Arrasate.\nGuztira 45 bat pianista parte dute eta guztiak banaka joko dute. Ez dira oraingoan 4 eskutara piezarik joko jasatzen ari garen egoera dela eta. Entzungo diren piezak, klasikoak, euskal abestiak eta gaur egunekoak ere izango dira.\nTopaketa honekin herri desberdinetako pianisten harremanak sendotzea eta aldi berean Musika eskoletako Pianoko irakasleen harremanak ere sendotzea lortu nahi da. Parte hartuko duten pianistak 8 urtetik gorakoak izango dira.


Garraio sailburuak zehaztu du epe horretan ez liratekeela sartuko "Gasteizko eta Bilboko tren integrazioak".\nArriola AHTaren lanetan, Hernani-Astigarragan. Argazkia: Efe\nEuskal Y-a ez da europar trenbide sarearekin lotuta egongo 2037a baino lehen\nAHTren bide berria alboratzeko eta egungo trenbidea hobetzeko eskatu dute Tafallan\nAHTren aurrekontua sistema publikoa sendotzera bideratzeko eskatu du Orain Ardurak\nIñaki Arriola Eusko Jaurlaritzaren Lurralde Antolaketa, Etxebizitza eta Garraio sailburuak esan du Espainiako Gobernuak "2026ko amaieran edo 2027ko hasieran" kokatzen duela "'Euskal Y'ren lanen amaiera".\nArriolak Hernani Astigarraga ibilbide zatiaren lanetara egin duen bisitan egin ditu adierazpenok, Pedro Marco Azpiegitura eta Garraio sailburuordea, Ernesto Martinez de Cabredo ETSren zuzendari nagusia eta Euskal Trenbide Sareko teknikariak aldamenean zituela.\nSailburuak azaldu duenez, egungo planifikazioarekin, Espainiako Gobernuak "2026ko amaieran edo 2027ko hasieran kokatzen du 'Euskal Y'ren lanen amaiera", eta "gainera, helburu hori bermatuta dago, Espainiako Gobernuak azpiegitura hori kokatu baitu Europako funtsak jasotzeko proiektuen artean, eta 2026a da horiek amaitzeko epemuga".\nArriolak argitu du, hala ere, aurreikuspen horietan ez direla sartzen "Gasteizko eta Bilboko tren integrazioak", oraindik ez daudelako eginda "ingurugiro izapideak, eta azterketa horiek proiektuaren epeari eta aurrekontuari" eragingo diotelako.


2021eko udazkeneko tailerrak – Egizu elkartea\nPrest ditugu udazkenean zehar familientzat antolatuko ditugun jarduerak, seguru gaude ekintza batean baino gehiagotan parte hartuko duzuela. Zianotipia, Yauri Etxaldera bisita, aniztasun jolasak, yoga ipuinak, zumba eta gabonetako apaingarriak tailerraz gozatzeko aukera izango duzue. Lasai irakurri tailer-sorta eta eman izena beheko formularioan, ume gutxirentzako lekua dagoenean zozketa bidez erabakiko dugu nork hartuko duen parte.\nUrriak 2, larunbata, 10:00\nAzebarri Kultur Elkartean, Algorta\nUrriak 16, larunbata , 10:00\nLarrañazubi kalea 17A\nAzaroak 5, ostirala , 17:00\nAzaroak 20, larunbata, 10:30\nAbenduak 12, Igandea, 11:00\nAbenduak 18, larunbata, 10:00-11:00, 2-5 urtekoentzat\nAbenduak 18, larunbata, 10:00-11:00, 6-12 urtekoentzat\nSENDI proiektua Getxoko Udalaren eta Egizu euskara elkartearen arteko elkarlana da. Informazio gehiago nahi baduzu, www.egizu.eus/sendi-ra jo. Telefonoz 622 433 085 (Aitziber)\n2 de Octubre , sábado, 10:00\n16 de Octubre, sábado , 10:00\ncalle Larrañazubi 17A\n5 de Noviembre, viernes , 17:00\n20 de Noviembre, sábado, 10:30\nen el Patronato Aldai\n12 de Diciembre, domingo, 11:00\n18 de Diciembre, sábado, 10:00-11:00, 2-5 años\n18 de Diciembre, sábado, 11:30-12:30, 6-12 años\nAitziber Amas2021-09-29T09:09:29+02:002021-09-28|egizu, ikastaroak, kultur jarduerak, kultura, sendi, sendi proiektua, SENDIren agenda, tailerrak|0 Comments


Giza eskubideen, konponbidearen eta bakearen alde Deustun lortutako aniztasunik zabalena - Uriola.eus\nGiza eskubideen, konponbidearen eta bakearen alde Deustun lortutako aniztasunik zabalena\nprestaldizkaria 2017-12-22 07:14 Jendartea Deustualdea\nGaur, hilak 22, Giza eskubideak, konponbidea eta bakea oinarri izango duen manifestazioa antolatu du Deustuko Sare lantaldeak. Ekimena hainbat eragiletako eta talde politikotako norbanakoek babestu dute. Deustuarrak edo Deusturekin lotura estua duten lagunak dira. Babes anitz hori kalean irudikatzea dute helburu.\nManifestazio buru anbulantzia itxurako kotxe bat izango da, eta bere atzean, Giza eskubideak, konponbidea eta bakea goiburua duen lehen pankartari eusten mobilizazioari babesa agertu dioten lagunak. Ideologia ezberdina duten herritarrak. Deustun oso ezagunak diren pertsonak. Sindikalgintza munduko Mikel Noval (ELA), Urtzi Ostolozaga (LAB), Alfonso Rios (CCOO), Josu Zalbidea (Steilas) eta Josu Balmaseda (ESK) edota politika munduko Juan Antonio Alonso (EH Bildu), Pedro Huidobro eta Luis Antonio Diez (Podemos-Ahal Dugu) eta Garazi Perea (Sortu), besteak beste.\nPodemos-Ahal Duguko auzotarren babesa da “berritasuna” gaurko mobilizazioan. Jose Morales Deustuko Sare dinamikako kidearen esanetan, jasotako babesari esker, “lortu dugu aniztasun irudia ematea”. Horrela, “Deustuko herriak ikusiko du Sare zerbait anitza dela. Ideologien gainetik, giza eskubideen, konponbidearen eta bakearen defentsak batzen gaituela irudikatzea nahi dugu”.\nAzken hilabeteetan, "euskal presoen dispertsioaren eta urruntzearen aurka", deustuarren 1.000 bat sinadura bildu ditu Sareko lantaldeak kalean paratutako mahaietan. "Beste urrats bat emateko eta denok batera kalera irteteko unea" dela dioen mezua babestu dute.\nEz dute ohiko manifestazioa antolatu. Hori dela eta, “zerbait desberdina” egin asmoz, 19:00etan Done Petri plazatik abiatuko dira, Madariaga kalerantz, Muebles La Frabricatik gora Agirre lehendakariaren etorbidetik Deustuko zubirantz jotzeko. Zubian, manifestazioko partaideek ilara osatuko dute. “Ea heltzen garen zubiaren beste aldera”, bota du erronka gisa Moralesek. Inguruan jende asko egongo dela aurreikusten du, gabonetako erosketak egiteko garaia izaki.\nGiza katea osatu ostean, zubiaren hasieran ekitalditxoa egitekoak dira, eta bertan, besteak beste, urtarrilaren 13an Bilboko manifestazioan parte hartzeko deia zabalduko dute.\nDone Petri plaza Deustualdea


2021eko otsailaren 23an, Biodibertsitatearen Zerbitzuan sartu zen 0001-0015-2021-000025 espedienteari dagokion ingurumen ukipenetarako baimena emateko eskaera. Espediente hori abenduaren 28ko 93/2006 Foru Dekretuaren 2C eranskineko “I” epigrafean sartzen direnetakoa da. Foru dekretu horren bidez onetsi zen Ingurumena Babesteko Esku-hartzeari buruzko martxoaren 22ko 4/2005 Foru Legea garatzeko Erregelamendua.\nJarduketaren xedea da “Morentin” transformazio zentrotik (TZ) Morentingo hiriguneari zerbitzua ematen dion behe tentsioko aireko linearen tarte bat ordeztea, lurrazpiko kondukzio berri baten bidez.\nEraitsiko den egungo aire-lineak 21-24 m besterik ez ditu lurzoru urbanizaezinean. Lurzoru urbanizaezinean joanen den lurrazpiko kondukzio berriaren trazaduraren zatiak bi tarte ditu: lehenbiziko tarteak 21 m inguru ditu egungo aireko lehen tarteko ibilbidean, eta Morentingo 1. poligonoko 482. lurzatian dagoen lehen aipatutako “Morentin” TZtik 1. poligonoko 302. lurzatian barna joanen da, mendebaldeko norabidean; bigarren tartea, 50 m ingurukoa, aurreko tartearen bukaeran hasi eta hegoalderantz joanen da, baratze erabilera duen Morentingo 1. poligonoko landalurreko 150B azpilurzatian zehar, baratzeko fruta-arbolen lerrokadura baten eta katastroko poligono bereko 150 B hirilurreko azpilurzatiaren artean.\nEspedientean Morentingo Udalaren aldeko txostena jaso da. Lurraldearen Antolamenduaren Atalak txostena egin du, bat etorriz Lurraldearen Antolamenduari eta Hirigintzari buruzko Foru Legearen testu bategina onesten duen uztailaren 26ko 1/2017 Legegintzako Errege Dekretuaren 117. artikuluan ezarritakoarekin.\nIngurumen Eraginaren Atalak dio kondukzioa askotariko zuhaitz artean joanen dela (basa-arbolak, fruta-arbolak eta/edo espezie apaingarriak), baina proiektuan ez da adierazten zuhaitzik bota beharko denik; beraz, obraren ingurumen kontrolerako ohikoak diren neurriak hartuz gero, ez da espero eragin esanguratsurik.\n1. Ingurumen ukipenetarako baimena ematea proiektu honi: “Lurpean sartzea “Morentin” izeneko TZko (180510510) behe tentsioko aireko lineak” Morentingo udal-mugartean. Sustatzailea I-DE Redes Eléctricas Inteligentes SAU da.\n–Obraren zuinketa egitean kanalizazioaren ondoko zuhaitzak moztea saihestuko da.\nBehar diren neurriak hartuko dira, makinek, obretako ibilgailuek eta abarrek zuhaiztiari eragin ez diezaioten. Inausketarik egin behar izanez gero, basogintzako teknika egokiak erabiliko dira eta langile espezializatuek egin beharko dituzte.\nZuhaitzen bat moztu beharko balitz, zuhaitzak mozteko beharrezko baimen administratiboa eskuratu beharko da, Oihanak Kudeatzeko Atalak emanen duena (Basoen eta Ehizaren Zerbitzua).\n–Herrigunetik gertuko eremuan egiteko diseinatu denez, lanei hasiera eman aurretik Ondare Historikoaren Zerbitzuaren txostena eskatuko da, proiektua gauzatuko den inguruan egon litezkeen aztarna arkeologikoak ukitzea baztertzeko.\n–Baimen honek babesten du, bakar-bakarrik, lurzoru urbanizaezinean proiektatu den linea elektrikoaren tartea.\n–Ez dira baimen honen zati linea elektriko berriaren abiapuntu den transformazio zentroan lehendik dauden azpiegiturak. Horiei buruz, zerbitzu honek ez du aurkitu lurzoru urbanizaezineko baimenei buruzko espedienterik, eta ustez legezko egoeran daude. Baimena izateko baldintza izanen da horiek benetan legezko egoeran egotea.\n–Baimen honek ez du babesten lurzoru urbanizaezinean dauden edo ezarri gogo diren beste jarduera zehatz batzuk elektrizitate sarera konektatzea edo handik lotura hodirik ateratzea.\n–Azpiegitura egiteko behar diren obrak bukatu ondoren, ukitutako eremuak leheneratu eginen dira.\n–Egin diren eta espedientean jaso diren txosten sektorialetan xedatutakoari jarraituko zaio, edo kasuan kasuko baimenetan xedatzen denari.\n–Herri-lurren Atalaren 2021eko martxoaren 15eko txostena aintzat hartu beharko da, eta honako determinazio hau bete: Morentingo Udalak okupazio espediente bat izapidetu beharko du, eta lortu beharko du onets dezala Landa Garapeneko eta Ingurumeneko Departamentuko Herri-lurren Atalak. Horretarako, nahitaezko tramiteen ziurtagiriak aurkeztu beharko ditu, bat etorrita Nafarroako Toki Administrazioari buruzko uztailaren 2ko 6/1990 Foru Legearen 172. artikuluan ezarritakoarekin.\n–Egin gogo den jarduerak uki ditzakeen edo horren trabagarri izan daitezkeen azpiegitura eta zortasunei dagokienez, entitate sustatzaileak, obrak hasi baino lehen, behar diren kontsultak eginen ditu, eta, hala badagokio, behar diren baimen guztiak eskuratuko ditu kasuan kasuko gaian eskudun diren organoetatik.\n–Ezagutzen ez den aztarna arkeologikoren bat agertzen bada, legeak agintzen du Arkeologia Atalari horren berri eman behar zaiola berehalakoan (helbide elektronikoa: registrobmarqueologia@navarra.es), hala jasota baitago ondare historikoaren arloan indarra duen legerian (Nafarroako Kultur Ondareari buruzko azaroaren 22ko 14/2005 Foru Legearen 59. artikuluan eta Espainiako Ondare Historikoari buruzko ekainaren 25eko 16/1985 Legearen 42.3 eta 44. artikuluetan). Hala egin ezean, eginbehar hori ez betetzeagatik ondare historikoari eragiten zaizkion ukipen guztiak arau-hauste astuntzat hartuko dira, aipatutako foru lege horren 101.h artikulua aplikatuz.\n–Lurraldearen Antolamenduari eta Hirigintzari buruzko Foru Legearen testu bateginaren 117.4 artikuluan xedatutakoarekin bat, ebazpen honen bidez babesten diren jarduera edo jarduketak egin edo martxan jarri beharko dira baimena eman eta bi urteko epean gehienez. Epe hori iragandakoan, baimenaren ondorioak automatikoki bukatuko dira, eta ez du eraginkortasunik izanen.\n–Jarduera uzteak berekin ekarriko du jardueraren titularrak ukitutako lurrak leheneratu beharra, gehienez ere bost urteko epean, instalazioak eraitsita eta/edo kenduta. Lurraldearen Antolamenduari eta Hirigintzari buruzko Foru Legearen testu bateginaren 119. artikuluarekin bat, lizentzia eman baino lehen, udalak sustatzaileari eskatuko dio aitorpen baten bidez konpromisoa har dezala, baimendutako jarduera utziz gero, bost urteko epean, gehienez, lurzorua leheneratzeko.\n3. Proiektuaren ingurumen ukipenetarako baimena eskuratzeko ezinbestekoa da 1000 euroko fidantza jartzea, baimendutako jarduerak kalterik sortzen badu horiek leheneratu edo ahalik eta txikienak direla bermatzeko.\n7. Ebazpen hau igortzea Lurraldearen Antolamenduaren Atalari, Morentingo Udalari, Ingurumena Zaintzeko Taldeari («Lizarra Hegoaldea» 9. koordinazio unitatea) eta interesdunari, behar diren ondorioak izan ditzan.\nIragarkiaren kodea: F2110168


Eibarren gertatutako eraso matxista “indar guztiz” gaitzetsi du Gipuzkoa Foru Aldundiak\nEider Mendoza foru bozeramaileak “elkartasun osoa eta babesa” erakutsi dizkio biktimari eta pertsonen duintasuna eta osotasun fisikoa “eskubide urraezinak” direla gogorarazi du.\n2020/07/08 Berdintasuna Bizikidetza eta Giza Eskubideak\nAldundiak 20.000 izokin gazte askatu ditu Urumea eta Leitzaranen\nBasa animalien eta landareen departamentuak 27 urte daramatza izokina berreskuratzeko ekimenean lanean.\n2020/07/08 Landa Ingurunea\n%16 jaitsi dira enpresen salmentak maiatzera arte, aurreko urtearekin alderatuta\nMaiatzeko datuak apirilekoak baino hobeak dira, eta Eider Mendoza foru bozeramaileak ekonomia sustapenaren alde lanean jarraitzea defendatu du.\n2020/07/07 Gobernantza Ogasuna\nAldundiak COVID-19aren aurkako prebentzio neurriak indartu ditu Goierriko gizarte baliabideetan\nOsasun Sailak Ordizian antzemandako agerraldiaren ondorioz, prebentzio- eta segurtasun-neurriak areagotu dira, "gizarte-zerbitzuetako erabiltzaile eta langile guztien ongizatea eta osotasuna babesteko".\n2020/07/06 Gizarte Politika\n“Nik Hondartzak” aplikazioak 30.000 deskarga baino gehiago lortu ditu astebetean\nAzken asteburu honetan 13.800 deskarga egin dira.